VESTI IZ SAVEZA JEVREJSKIH OPŠTINA SRBIJE\nDAN КADA JE U BEOGRADU PLAVA DAVIDOVA ZVEZDA IZBLEDELA\nMajski suton u centru Beograda, neposredno iznad Dorćola - vekovnog staništa Jevreja prestonog grada, na centralnom gradskom trgu, uprkos Кorone, uobičajna živost, Beograđani u okolnim kafeima i u šetnji. Reklo bi se običan nedeljni dan. Ovog predvečerja, oko Spomenika knezu Mihailu, nešto drugačije, nekolicina Beograđana zaogrnuta plavo belim izraelskim zastavama užurbano se samorganizuje u pripremi mirnog skupa podrške MIRU u Izraelu. Neki nose srpske i izraelske zastave zajedno, kao simbol prijateljstva dva naroda. Кako proceniše predsednik Jevrejske opštine Zemun i još nekolicina beogradskih Jevreja, posle manifestacije Palestinaca na istom ovom Trgu, nasušna je potreba stati u odbranu Jevreja u Izraelu, naravno i naše dece, unuka, rođaka i prijatelja koji žive u Svetoj zemlji.\nКako će aktuelno rukovodstvo ,,pogledati“ u oči ambasadora države Izrael u Beogradu, delegate iz Evropskog i Svetskog jevrejskog kongresa. Možda će ih i ovog puta nagraditi za ćutanje, kao što ih je nagradio Efraim Zurof kada je prošle godine lobirao za sve njih, a niko od njih se nije pojavio na skupu podrške miru u Izraelu\nNesumnjivo mnogo veći problem imaće roditelji i bake i deke dece i unuka koji žive i rade u Izraelu, teško će im objasniti kako i zašto nisu podržali njihovo pravo da rade i žive u miru. Ovo je možda i suštinsko unutar jevrejsko pitanje Jevreja Srbije. Naravno, birano rukovodstvo u jevrejskoj zajednici Srbije moraće da odgovori, kad tad, članstvu zašto je ostalo po strani, zašto nije ispoljilo bilo kakvu inicijativu u smislu podrške pravu Izraela da se brani u vremenu dok sukobi još traju...\nCeo tekst od 19.5.2021. u PDF formatu\nOKUPLJANJE NA DUNAVSKOM KEJU U ZEMUNU - RACIJA 2021.\nAutor: Svetlana Đurić\nSmatram da svako od članova naše zajednice može i treba da doprinese dobrobiti zajednice u okviru svojih mogućnosti, znanja i veština.\nBudući da sam prošla kroz višekratnu međunarodnu obuku u oblasti razvijanja projekata pa potom stečena znanja i veštine s uspehom primenila u brojnim slučajevima - nudim svoj prilog u obliku predloga projekta.\nPodsećam da sam uspešno razvila i projekat digitalizacije dela arhiva na osnovu čega su SJOS/Jevrejski istorijski muzej od Rotschild fondacije Hanadiv dobili 73.000 britanskih funti - što je po svoj prilici bio razlog da me tadašnji predsednik SJOSa sa saradnicima veoma rano stavi na crnu listu krajnje nepoželjnih.\nCeo dokument PDF (februar 2021)\n17.12021 - O upadu navijača Partizana u sinagogu u Beogradu u Medija centru u Beogradu\nKonferencija za novinare Jevrejske opštine Zemun\nGovore (linkovi ka izjavama/počev od min:sec):\nNenad Fogel, predsednik Jevrejske opštine Zemun / 01:18 i 37:24\nSrđan Vidović, advokat Jevrejske opštine Zemu / 05:06,\nDanilo Medić, bivši predsednik Jevrejske opštine Beograd / 09:10 i\nAleksandar Nećak, bivši predsednik Saveza jevrejskih opština Srbije / 12:17\nAvram Izral / 26:04\nPitanja novinara,odgovori , kometari / 47:20\n(Video: Medija centar Beograd)\nO ovome izveštavaju i drugi mediji: Pink, Nova-S, Danas, N1, Newsmax,...\n4.9.2019 - Konferenciju za štampu Saveza u Medija centru Beograd\nSavez jevrejskih opština Srbije, na čelu sa izabranim, a još uvek ne upisanim predsednikom Igorom Ginzbergom, održao konferenciju za štampu u Medija centru u Beogradu (foto galerija).\nTim povodom izdato je zvanično saopštenje.\nO tom događaju izveštavaju O2 TV , Novosti, Politika, kao i RTS sa video prilogom i u Nacionalnom dnevniku TV PINK.\nOčekujemo da će i ostale tv stanice i novinske kuće ispratiti ovaj događaj.\nKompletan tok konferencije možete pogledati na našem YouTube kanalu (video Medija centra Beograd)\nIzdvojeni delovi počev od određene minutaže:\nGinzbeg: Stanje u jevrejskoj zajednici\nNećak: Komentar izjave Efraima Zurofa o jevrejskoj zajednici\nFogel: Komentar izjave Efraima Zurofa o broju žrtava u Jasenovcu\nPrlinčević: Pokušaj gašenja Jevrejske opštine Priština\n18.8.2019 - Radni sastanak predstavnika jevrejskih opština iz Srbije\nNa godišnjicu tužbe koju je Robert Sabadoš podneo protiv četiri jevrejske opštine iz Srbije: Beograda, Zemuna, Kikinde i Prištine, održan je u Subotici otvoreni sastanak posvećenom katastrofalnom stanju u jevrejskoj zajednici u Srbiji.\nUčesnike sastanka pozdravili su organizatori skupa, Robika Šefer i Tomika Halbror, nakon čega je o stanju u Savezu govorio zamenik predsednika Igora Ginzberga, Nenad Fogel. Posebno se osvrnuo na rad, bolje reći nerad, Odbora za nadzor, odnosno predsednika Harisa Dajča. Prikrivanje informacija, koja su dostupna po Zakonu o slobodnom pristupu informacijama od javnog značaju, jasno ukazuje da Odbor štiti nezakonito upravljanje sa sredstvima koja jevrejske opštine dobijaju iz budžeta Republike Srbije. Radi se o nekoliko dokumenata koja Odbor odbija da dostavi zainteresovanim opštinama i to: Godišnji izveštaj Saveza, nalaz angažovanog revizora za 2018 i prvu polovinu 2019, kao i zapisnike Odbora za nadzor. Jedino rešenje za ovako ponašanje Odbora je da se ta dokumenta dobiju uz posredovanje Poverenika za informacije od javnog značaja i zaštitu podataka o ličnosti.\nO trenutnom toku tužbe koju je Robert Sabadoš podneo protiv četiri jevrejske opštine prisutne je detaljno informisala Nevena Milojčić. Zaključak, koji su svi jednoglasno podržali, bio je da nam je potrebno strpljenje koje će, nadamo se, na kraju doneti do pozitivne presude apelacionog suda, a što će dalje rezultirati upisom Igora Ginzbegra za novog predsednika Saveza.\nU daljim diskusijama istaknuto je nedopustivo ponašanje neformalne grupe koja je nezakonito uzurpirala prostorije Jevrejske opštine Beograd. To se posebno odnosi na svakodnevne proteste koje njih pet šest održava ispred Ministarstva pravde. Da stvar bude još tužnija u hajku na Ministarstvo pravde uključio se i Nenad Asić, koji se i dalje predstavlja kao rabin Srbije. On piše ministarki pravde, a to pismo prenosi Jevrejski pregled, zvanično glasilo naše zajednice, finansirano između ostalog i iz budžeta Republike Srbije. O tome da je Jevrejski pregled postao sredstvo za plasiranje lažnih informacija ne treba trošiti reči. Samo letimični pogledn na izdanja unazad dve godine, može se videti da u njemu nema ni jedna informacija o aktivnostima četiri opštine, što se kosi sa osnovnim postulatima objektivnog novinarstva. Nerealno je očekivati od penzionera, koji uređuje takve novine, strahujući da će dobiti otkaz ako napiše nešto što je suprotno volju rukovodstva koje je potpuno privatizovalo upravljanje sredstvima iz budžeta koje dobijamo za rad jevrejskih opština u Srbiji. Pošto je glavni i odgovorni urednik životni saputnik tzv generalnog sekretara Saveza, može se samo naslučivati gde se, odnosno u kojoj sobi se donose odluke o sadržaju Jevrejskog pregleda. Mislim svima je poznato da urednik priprema list iz svog stana.\nNa neprimereno pismo rabina reagovao je predsednik JOBa Danilo Medić.\nDanilo Medić, zakoniti predsednik JOBa, obavestio je prisutne da je sud doneo PRIVREMENU MERU iselenja neformalne grupe iz Kralja Petra 71a na drugom spratu. To je još jedna potvrda o nezakonitim postupcima frakcije koju u JOBu predvodi Aleksandar Jinker, a pre njega Dubravko Vaić sa Davorom Salomom, Božidarom Levijem, Dušanom Janjićem i Danielom Bogunovićem. Ovom presudom otvaraju se mogućnosti da se situacija u JOBu dovede u normalu, a na dobrobit svih njihovih članova. U skladu sa ovakvim očekivanjima podržana je ideja da se stupi u kontakt sa članovima jevrejskih opština koje i dalje podržavaju ovakve nezakonite radnje, koje ruku na srce inspiriše Robert Sabadoš. Zaključeno je da će se na kraju, bilo kakva odluka Ministarstva pravde da bude doneta, moraćemo da sednemo za isti sto i razrešimo sve nesuglasice koje nam je podmetnuo Robert Sabadoš.\nU diskusiji su učestvovali Nela Papić, Miša Levi, Katica Halbroh, Josip Šosberger i mnogi drugi.\nNa kraju ovog izveštaja želim da se u ime svih prisutnih zahvalim na tradicinoalnom gostoprimstvu koje su nam pružili članovi Jevrejske opštine Subotica.\nKao generalni zaključak je da se po povratku Igora Ginzbegra sa odmora organizuje sastanak Izvršnog odbora koji će doneti obavezujuće preporuke za dalji rad na sređivanju stanja u Savezu.\nAvram Izrael se izvinio za tuču u JO Beograd i objasnio sta se desilo (TV Happy 04.03.2019)\nRat oko fotelja i novca? Reporter "Novosti" sa sukobljenima, posle tuče u Jevrejskoj opštini\nIncident se dogodio u noći između 27. i 28. februara, istog dana kada je istekao rok za podnošenje prijava za vraćanje imovine Popović: Tražimo finansijsku policiju. Izrael: Zvali me fašistom.\nIzvinjavam se prijateljima, Beograđanima, svojoj porodici i članovima jevrejske zajednice zato što sam neprimereno reagovao na verbalno nasilje i spreman sam da snosim posledice. Isprovocirale su me uvrede koje sam doživeo od mladića koji me je nazvao "fašistom" i psovao mi roditelje, posebno majku. Pola moje porodice ubijeno je u Holokaustu - rekao je za "Novosti" Avram Izrael posle tuče sa mladićem koji pripada drugoj struji, u hodniku zgrade Jevrejske opštine Beograd (JOB), u Ulici kralja Petra.\nIncident se dogodio u noći između 27. i 28. februara, istog dana kada je istekao rok za podnošenje prijava za vraćanje imovine po Zakonu o otklanjanju posledica Holokausta. Zajedno sa snimkom sukoba, na društvenim mrežama su osvanuli komentari da je imovina vraćena po ovom zakonu razlog za svađu. Sukobljene strane optužuju jedna drugu za netransparentno trošenje milionskih iznosa. Na jednoj strani našli su se rabin Isak Asiel i Robert Sabadoš, predsednik Saveza jevrejskih opština. Na drugoj su Danilo Medić, predsednik Jevrejske opštine Beograd, i Avram Izrael, potpredsednik...\nCeo tekst na portalu Novosti (2.3.2019)\nO ovome izveštava i portal B92 pod naslovom:\nŠta se to događa u Jevrejskoj opštini Beograd? Sukob u Jevrejskoj opštini Beograd ne jenjava (+video)\nTakođe i Televizija K::CN u emisiji Srbija online - Avram Izrael (YouTube video)\n23.1.2019 - Konferenciju za novinare povodom predstojećeg Dana sećanja na žrtve Holokausta\nČetiri jevrejske opštine, Beograd, Zemun, Kikinda i Priština, održale su danas u Medija centru u Beogradu konferenciju za novinare povodom predstojećeg obeležavanja 27. januara, Dana sećanja na žrtve Holokausta, ustanovljenog odlukom Ujedinjenih nacija 2005. godine.\nNovinare je pozdravio Avram Izrael koji je govorio o ustanovljenju Dana sećanja na žrtve Holokausta, pročitavši između ostalog, govor predsedavajućeg Generalne skupštine UN Kofija Anana. Posebno je naglasio našu posvećenost čuvanju sećanja na stradale Jevreje, Rome i Srbe, koji su stradali tokom Drugog svetskog rata. Izrael je obavestio javnost o brojnim programima koje je spremila Jevrejska opština Beograd u sklopu obeležavanja Dana sećanja na Holokaust.\nPovodom odluke Evropskog jevrejskog kongresa da iz rada Generalne skupštine u 2019. godini isključi registrovanog predsednika Saveza Roberta Sabadoša i rabina Isaka Asiela, zaposlenog u Savezu isključivo za obavljanje poslova vezanih za versku službu, pročitano je saopštenje navedene četiri jevrejske opštine. Saopštenje je pročitao Nenad Fogel.\nNovinare je interesovala i aktuelna situacija vazana za članak u kome se veličaju pripadnici fašističke organizacije ZBOR i Dimitrije Ljotić, objavljenom u Politikinom Zabavniku, a pojašnjenje je dao predsednik Jevrejske opštine Beograd Danilo Medić.\nTakođe ih je interesovalo koliko je građana Srbije od Izraela dobilo Medalju pravednika za spasavanje svojih sugrađana Jevreja tokom Drugog svetskog rata. O tome ih je informisao predsednik Jevrejske opštine Zemun Nenad Fogel.\nO konferenciji detaljno izveštava TANJUG.\n1.7.2018 - Održana izborna skupština Saveza\nU organizaciji tri jevrejske opštine, Beograda, Zemuna i Prištine, uz učešće Kikinde i gostiju iz jevrejskih opština Subotice i Zrenjanina, održana je vanredna izborna skupština Saveza jevrejskih opština Srbije. Skupštini nisu pristupili delegati jevrejskih opština Subotice, Novog Sada, Zrenjanina, Sombora, Pančeva i Niša.\nObraćanje predsednika JO Beograd Danila Medića Delegati\nSkupštine Predsedništvo Skupštine Saveza Novi predsednik SJOS Igor Ginzberg\nVideo: Reakcija Roberta Sabadoša na početak rada Izborne Skupštine Video: Rezultati glasanja\nPosle više od godinu dana okončano je nelegalno stanje u Savezu, prouzrokovano nelegalnim izborom predsednika Saveza, zamenika predsednika i četiri člana Izvršnog odbora. Na izbornoj skupštini Saveza, održanoj marta 2017. godine, jedini prijavljeni kandidat za funkciju predsednika Saveza nije dobio dovoljan broj glasova da bi bio potvrđen njegov izbor. Suprotno statutu Saveza, odnosno članu 33. kojim je regulisan izbor predsednika u slučaju da izboru pristupa samo jedan kandidat, dostavljeno je netačno tumačenje Ministarstvu pravde, na osnovu koga je doneto rešenje da Robert Sabadoš zastupa Savez jevrejskih opština Srbije. Tokom cele 2017. godine nelegalno izabrani predsednik Saveza nastavio je sa kršenjem statuta Saveza. Tako su, mimo statuta Saveza, u Izvršni odbor Saveza delegirani Aleksandar Gaon kao zamenik predsednika i tri člana Izvršnog odbora iz JO Beograda: Radmila Petrović, Branko Šnap i Aron Fuks. Njima su odlukom matične opštine oduzeti tako stečeni mandati. Kao svojevrsnu osvetu prema matičnoj opštini, pridružili su Robertu Sabadošu u napadima na legalno izabrano rukovodstva JO Beograda. Tu se sa kršenjem statuta Saveza nije prestalo. Posle izbora novog predsednika Jevrejske opštine Novi Sad, Goran Levi koji je do tada bio član IO Saveza po funkciji (predsednik JO Novi Sad) suprotno statutu saveza kooptiran je u članstvo Izvršnog odbora.\nSpisak nelegalnih odluka koje su donošene na Izvršnom odboru Saveza je dugačak, pogotovu spisak odluka koje su morale biti donete, a nisu, da bi se legalno trošila sredstva koja Savez dobija iz budžeta Republike Srbije po osnovu Zakona o otklanjanju posledica oduzimanja imovine žrtvama Holokausta koje nemaju živih zakonskih naslednika. Izostanak pravne regulative rezultirao je nizom prekršaja u raspolaganju sa budžetskim sredstvima. Na osnovu izveštaja revizorske kuće o tim prekršajima će se oglasiti Odbor za nadzor, formiran po Zakonu.\nSve su to bili razlozi zbog kojih su jevrejske opštine Beograd, Zemun, Kikinda i Priština još od decembra 2017. tražili da se ponove izbori u Savezu. Umesto da postupe po statutu Saveza i zakažu izbornu skupštinu, ostatak jevrejske zajednice, koji broji samo 30% svih članova u Srbiji, uporno su to odbijali. Jasno je bilo da su tim odbijanjem branili svoje nelegalno stečene pozicije, a što je još važnije, nelegalno stečene pare iz budžeta Srbije.\nU prostorije Saveza, gde je zakazana izborna skupština, došli su svi delegati jevrejskih opština. Predsednik JO Beograda Danilo Medić, u ime sazivača izborne skupštine, pozvao je delegate jevrejskih opština da dostave svoje akreditacije kako bi započeli sa radom, a reakciju, malo nervoznu, Roberta Sabadoša možete ovde pogledati. Pošto nas je Robert Sabadoš bukvalno onemogućio da na zakazanom mestu održimo izbornu skupštinu, delegati četiri jevrejske opštine su se povukli u prostorije JO Beograda. Još jednom smo pokušali da dopremo do svesti delegata tako što smo sastavili pismeni poziv da pristupe radu izborne skupštine. Zaposleni u Savezu su odbili da prime taj dopis i dostave ih delegatima, čime su nedvosmisleno prekršili radnu disciplinu. Kada je postalo jasno da se nelegalno stanje u Savezu ne može promeniti uz učešće pomenutih 30% članova jevrejske zajednice u Srbiji, četiri jevrejske opštine su pristupili izboru novog rukovodstva. Konstatacijom da postoji kvorum za održavanje izborne skupštine Saveza, uz poštovanje svih procedura koje propisuje statut Saveza, izvršen je izbor novog rukovodstva. Za predsednika Saveza izabran je Igor Ginzberg, za zamenika predsednika Nenad Fogel i 11 članova Izvršnog odbora. Od 11 izabranih članova Izvršnog odbora četvoro je iz JO Beograda, troje iz Zemuna i po jedan iz JO Prištine, JO Subotice, Novog Sada i Zrenjanina. O izbornim rezultatima biće obavešteno nadležno ministarstvo Republike Srbije.\nOčekujemo da ćemo ovim izborom sprečiti dalje nelegalno raspolaganje sa budžetskim sredstvima koja naša zajednica dobija po osnovu pomenutog Zakona.\nO Izbornoj Skupštini Saveza izveštava i list Blic\n18.2.2018 - Šta to beše budžetski račun?\nRobert Sabadoš (levo), Kovač, da te pitam,\nda li si sve zapamtio šta treba da radiš kao predsedavajući Skupštine Dva finansijska eksperta\nza trošenje budžetski para,\nRobert i Ruben Kovač Robert, predsedavajući Skupštine,\ndesna ruka Roberta Sabadoša i\npomoćnica iz JO Novi Sad\nZbog zahteva Jevrejske opštine Zemun da joj se sredstva koja joj pripadaju po Zakonu o otklanjanju posledica oduzimanja imovine žrtvama Holokausta koje nemaju živih zakonskih naslednika uplaćuju na budžetski račun, a u nameri da je spreče da na taj način omogući državnim organima transparentnost u raspolaganju sa istim, Skupština Saveza je donela odluku kojom naređuje svim jevrejskim opštinama da moraju da otvore posebne račune kod neke od poslovnih banaka. Savez jevrejskih opština Srbije odlučio je na Skupštini održanoj 18.2.2018. da budžetski računi preko koji Republika Srbija kontroliše namensko trošenje novca ne priznaje kao validne račune. Čelnici Saveza ubedili su 35. delegata na Skupštini, koji su doneli ovu skandaloznu odluku, da je poslovanje sa budžetskim sredstvima mnogo transparentnije ako se obavlja preko poslovnih banaka. Delegati su direktno glasali u korist svoje štete jer se na taj način plaćaju bankarske provizije za besmislena prebacivanja novca sa budžetskog računa Saveza na račun poslovne banke.\nNenad Fogel je unazad godinu i po dana, po ovlašćenju svih institucija Jevrejske opštine Zemun, ukazivao na sve propuste koje Savez pravi u raspolaganju sa budžetskim sredstvima koja dobijamo po pomenutom Zakonu. U očekivanju da će sprečiti Jevrejsku opštinu Zemun da i dalje upoznaje javnost sa finansijskim malverzacijama čelnika Saveza, Skupština je donela odluku da se i predsednik Jevrejske opštine Zemun „trajno suspenduje“ iz rada svih organa Saveza. Iako su delegati Skupštine jasno upozoreni da se Statutom Saveza ne predviđa mogućnost da se iz rada isključuju predsednici jevrejskih opština, oni su zbog zaštite svojih finansijskih interesa, čitaj grabeža para, aminovali predlog advokata Roberta Sabadoša.\nO dometima ove Skupštine i finansijskim malverzacijama čelnika Saveza čitajte u sledećim nastavcima.\nVideo: Glasanje o isključenju Nenada Fogela predsednika Jevrejske opštine Zemun\nUvaženi gospodine Asiel, Jevreji visoko cene pojedince koji su spremni da izvrše konverziju, odnosno da prime veru jevrejsku. Mi koji imamo po neko zrnce jevrejske krvi, konkretno ja imam pola pola, srpske i jevrejske, takav čin visoko cenimo. Kao stipendista JDC, značajne jevrejske humanitarne organizacije iz Amerike, bili ste u prilici da se školujete u Izraelu i steknete zvanje rabina. Na stranu što su vam kao konvertitu neka prava uskraćena, kao da uvodite druge inovernike u jevrejsku veru, vi ste bili naš izbor za budućeg rabina Saveza jevrejskih opština Srbije.\nOd vašeg zaposlenja kao jedinog rabina u Savezu jevrejskih opština Srbije vršili ste predano vašu versku službu u jedinoj aktivnoj sinagogi u Srbiji, Beogradskoj Sukat Šalom. Nažalost, ostale jevrejske opštine nisu bile te sreće da im nacisti tokom Drugog svetskog rata ne sruše verske objekte. Istini za volju Holokaust su „preživele“ tri velike sinagoge. Radi se o aškenaskim sinagogama u Novom Sadu, Subotici i jednoj manjoj u Zemunu. Njihova sudbina posle Drugog svetskog rata nije bila da se u njima vrše verski obredi. Subotička je tokom devedesetih bila korišćena za avangardne pozorišne predstave. Ostaje zapamćeno da je tadašnji „dvorski“ reditelj Ljubiša Ristić na pozorišnu predstavu koja je u njoj održavana uvodio i živog konja...\nCeo tekst (9.2.2018.)\n14.1.2018 - Borba za ostanak na vlasti se nastavlja\nMutno stanje u Savezu,\nbaš kao i ova fotografija\nSastanak Izvršnog odbora Saveza na kome je trebalo da se donese odluka o zahtevu tri jevrejske opštine (Beograda, Zemuna i Kikinde) o sazivanju vanredne skupštine, koja bi potom zakazala nastavak izbornog procesa, bolje reći ponavljanja izbora na svim nivoima, nije donela ništa novo u načinu na koji se tokom protekle godine ponašalo aktuelno rukovodstvo Saveza.\nRobert Sabadoš se na najgrublji način, što bi se reklo „bez rukavica“ obračunavao sa rukovodstvom Jevrejske opštine Beograd. U tome su mu pružili svesrdnu pomoć i nelegalno postavljeni članovi Izvršnog odbora Saveza iz JO Beograda. Kažemo postavljeni, jer izbora nije ni bilo. Rada Petrović i Aleksandar Gaon čine grupu kojoj su lični interesi važniji od odluka najviših organa Jevrejske opštine Beograd.\nDa podsetimo, napadi Roberta Sabadoša počeli su sa slanjem pamfleta članovima Jevrejske opštine Zemun, na kućne adrese, što se graniči sa zloupotrebom ličnih podataka. U tom pamfletu je blatio legalno izabranog predsednika JO Zemun Nenada Fogela. Iako je to bio „pucanj u prazno“, Robert Sabadoš je nastavio tu praksu u obračunu sa novim rukovodstvom Jevrejske opštine Beograda slanjem novog pamfleta članovima JO Beograda. Da stvar bude još ozbiljnija, pamflet je poslat na mejl adrese članova Jevrejske opštine Beograd, ali sa izmišljene mejl adrese Jevrejske opštine Beograda. Sve adrese su ukradene, na koji način, to je već pitanje za nadležne službe. Robert Sabadoš, suočen sa teškim optužbama da zloupotrebljava sredstva koja „Savez i jevrejska opština“ dobija iz budžeta Republike Srbije, pokušava na sve načine da spreči održavanje legalnih izbora u našoj zajednici. Na taj način onemogućava kontrolu nad njegovim radom. To se ogleda u činjenici da odbija da dostavlja bilo kakve finansijske i druge podatke koji bi mogli da razotkriju njegovo nelegalno poslovanje, ako ga ima. Očigledno da tu ima dosta sumnjivih odluka čim se sprečavaju jevrejske opštine da se upoznaju sa sadržajem, prvo „šestomesečnog izveštaja Saveza o utrošku budžetskih sredstava“ koji je dostavljen Ministarstvu finansija, a potom i godišnjeg. Jevrejska opština Zemun je ukazivala državnoj sekretarki Mirjani Čojbašić na čiju adresu je poslat prvi od dva pomenuta izveštaja na niz nepravilnosti u trošenju tih sredstava. Gđa. Čojbašić nije odgovorila na naše primedbe, ali se nadamo da će Svetska jevrejska organizacija za restituciju, koja daje dva člana Odbora za nadzor nad trošenjem pomenutih budžetskih sredstava koja dobija jevrejska zajednica u Srbiji jasno izaći u javnost sa svojim stavovima.\nNa poslednjoj sednici IO o kojoj pišemo, osioni Robert Sabadoš je uz pomoć glasova članova Izvršnog odbora Saveza, na prividno demokratski način, odbio sve predloge koji su dolazili od strane predsednika JO Beograda, Zemuna i Kikinde vezanih za sadržaj zapisnika sa prethodno održanog Izvršnog odbora u Subotici. Zabrinjava činjenica da članove Izvršnog odbora ne dotiču pravne konsekvence njihovog ponašanja. Oni se zaklanjaju iza činjenice da smo mi verska organizacija, te da po njima to ima značiti da možemo da se ponašamo kako hoćemo. Pogrešno su shvatili naš položaj. Mi smo zapravo versko etnička zajednica i moramo se ponašati u skladu sa zakonima Republike Srbije, posebno u delu koji se odnosi na korišćenje budžetskih sredstava. To dalje podrazumeva da moramo poštovati pravila koja smo sami doneli. To se odnosi, pre svega, na Statut Saveza, koji je u poslednjih godinu dana gažen upravo od strane onih koji bi ga morali sprovoditi. Kada im Jevrejska opština Zemun ukazuje na kršenje Statuta vezano za isključenje njihovog legalno izabranog predsednika, članovi Izvršnog odbora to rešavaju glasanjem u kome se naše opravdane primedbe odbacuju. Ovakve odluke, koje podupire i predlaže baš nelegalno izabrani predsednik Saveza, dovešće do one neželjene tačke u kojoj će Jevrejska opština Zemun podneti tužbu protiv Saveza i Roberta Sabadoša redovnom sudu Republike Srbije.\nDa se vratimo na minulu sednicu Izvršnog odbora. Robert Sabadoš, svestan da ima podršku članova Izvršnog odbora Saveza iz jevrejskih opština Novi Sad, Zrenjanin, Subotica, Niš, Pančevo i Sombor, a delom i Beograda, pristao je da zakaže novu skupštinu, koja je trebalo da ima dnevni red kako su ga predložile JO Beograd, Zemun i Kikinda. Umesto da ispoštuje Statut Saveza i zakaže sednicu sa predloženim dnevnim redom, on je u dnevni red ubacio još jednu tačku. Tom odlukom je prekršio odredbu Statuta o načinu zakazivanja vanredne skupštine Saveza.\nNadamo se da će zakazana skupština imati snage da se odupre manjini, koja je sada preuzela svu vlast u raspolaganju sredstvima koja država Srbija dostavlja našoj zajednici. Kada govorimo o manjini, onda se mora jasno istaći činjenica da tri opštine, koje su tražile zakazivanje nove Skupštine Saveza, imaju više od 70% registrovanih članova svih jevrejskih opština u Srbiji.\nKomentar JO Zemun na šestomesečni izveštaj SJOS-a Ministarstvu finansija.\n9.1.2018 - Komentar predsednika Jevrejske opštine Zemun o stanju u Savezu\nDani sreće Roberta Sabadoša. Na istoj talasnoj dužini sa bivšim rukovodstvom JO Beograda\n(foto: FB "Izrael u Srbiji" )\nNeslavno je završena prva godina u kojoj je Jevrejska zajednica u Srbiji primila iznos od 950 hiljada evra iz budžeta Republike Srbije po Zakonu o otklanjanju posledica oduzimanja imovine žrtvama Holokausta koje nemaju živih zakonskih naslednika (u daljem tekstu Zakon). Oni koji su bili najodgovorniji da zaštite ugled zajednice, samozvani predsednik Saveza Robert Sabadoš i članovi Izvršnog odbora, pokazali su da nisu dorasli da se nose sa raspodelom, posebno trošenjem novca, koji smo dobili. Bilo je dosta onih koji su tokom donošenja Zakona tvrdili da jevrejska zajednica u Srbiji nema kapaciteta da upravlja sa novcem i imovinom koja je bila predviđena da se vrati jevrejskim opštinama. Čelnici Saveza jevrejskih opština Srbije na delu su potrvrdili tu tezu. Umesto da poštuju slovo Zakona i odluke koje su sami donosili godinu su završili baš kao što su je i počeli: grabežom para. Potvrdu ovih konstatacija dobili smo na decembarskom sastanku Izvršnog odbora Saveza na kojoj su donete skandalozne odluke o raspodeli sredstava predviđenih za realizaciju projekata koji su podnele jevrejske opštine za 2017. Umesto da se odluke o raspodeli donose na osnovu preporuka komisija koje su bile predviđene da razmotre podnete projekte Robert Sabadoš je odlučio da se svi projekti koji su podneti nagrade sa iznosima koje su podnosioci tražili. Opravdanje je bilo da nije bilo vremena da se komisije sastanu i predlože Izvršnom odboru ko koliko i zašto treba da dobije finansijsku podršku za realizaciju projekata u 2017. Koliko je nama poznato ni jedna jevrejska opština nije uradila ni jedan projekat za koji su dobili novac. Od četiri projekta koje je podnela Jevrejska opština Zemun urađena su tri. Četvrti je u fazi izrade. Međutim odlukom Roberta Sabadoša Zemun nije dobio ni dinar za svoje projekte. To je nastavak kampanje koju vodi protiv naše opštine od prvih dana svog samoproglašenja za predsednika Saveza. O tome smo na vreme obavestili sve nadležne državne institucije i tražili da se ispita takvo poslovanje Roberta Sabadoša.\nNikada ne veruj čoveku\nkoji nosi bež cipele\nPoslednja odluka koju je IO Saveza doneo u prošloj godini je kupovina kuće u Pančevu. Za tu svrhu je odvojeno „tričavih“ 100 hiljada evra. Navodno je ta kuća namenjena za smeštaj Jevrejske opštine Pančevo. Međutim, kuća je kupljena na ime Saveza, pa tako sledi da je i Jevrejska opština Zemun vlasnik dela kuće. Istine radi nama nije dozvoljeno da odlučujemo o kupovini te kuće. Nema sumnje da je potrebno naći neki kvalitetan smeštaj za nekih pedesetak članova iz Pančeva. Međutim nije logično da se kuća (ruševina) kupuje na ime Saveza. Normalan pristup bi bio da se kuća kupi Jevrejskoj opštini Pančevo. Uostalom to im i pripada na osnovu Zakona. Zašto je Robert Sabadoš odlučio da se nekretnina knjiži na instituciju koja nema članstvo možemo samo da spekulišemo. Jedan od mogućih scenarija je i ucenjivanje da će se kuća oduzeti Jevrejskoj opštini Pančevo, pogotovu ako ne bude „slušala“ naloge koji dolaze od interesnih grupa koje danas rukovode Savezom.\nU poslednja dva meseca imamo jasne nagoveštaje da će se stanje u Savezu srediti. Naime, Beograd, najveća jevrejska opština u Srbiji, pokrenuo je inicijativu da se spreče dalji nelegalni akti Roberta Sabadoša, nelegalno izabranog predsednika Saveza. U skladu sa Statutom: Beograd, Zemun i Kikinda podneli su zahtev za sazivanje vanredne skupštine Saveza koja bi razmatrala sve propuste tokom 2017. godine.\nDa li će početak nove godine (pravoslavne) doneti razrešenje situacije u kojoj nelegalno izabrani predsednik Saveza skoro punu godinu radi mimo propisa i pravila Saveza i Republike Srbije, svedočićemo na sednici Izvršnog odbora Saveza zakazanu na obrezanje Gospodnje. Kome će u nedelju 14. (1.) januara 2018. biti „obrezana krila“ ostaje da se vidi.\nRepublika Srbija (prva i jedina u Evropi) donela je Zakon kojim se ispravlja dugogodišnja nepravda naneta jevrejskoj zajednici i nije zaslužila da se prema njoj ovako ponaša aktuelno rukovodstvo. Zato je na nama iz Zemuna, Beograda i Kikinde, koji činimo 70% svih članova zajednice u Srbiji, ostala obaveza da sprečimo, kako bi tužioci iz Haga formulisali: Udruženi zajednički plan za otimanje para pristiglih iz budžeta Republike Srbije.\nPs: Uplašen sazivanjem Skupštine Saveza koja bi razmatrala sve propuste u 2017. godini, Robert Sabadoš je preko ukradenih mejl adresa članova JO Beograda, Zemuna i ko zna još koga, razaslao pamflet u kome blati novo rukovodstvo Jevrejske opštine Beograd.\nPodsećanje na neispunjenja obećanja Roberta Sabadoša\nDecembra 2016. održana je u prostorijama Agencije za restituciju konferencija posvećena donošenju Zakona o otklanjanju posledica oduzimanja imovine žrtvama Holokausta koje nemaju živih zakonskih naslednika.\nPored brojnih uglednih učesnika Konferencije, u rad Konferencije se ugurao i Robert Sabadoš, predsednik Jevrejske opštine Subotica. U delu audio zapisa sa Konferencije, 14:25, prisutnima se u ime Saveza obratio Robert Sabadoš, iako je u to vreme predsednik Saveza bio dr Ruben Fuks. Ključnu ulogu u sprečavanju da se dr Fuks pojavljuje u javnosti povodom donošenja Zakona je imao Robert Sabadoš.\nKada preslušate, bar deo u kome se skupu obratio Robert Sabadoš, videćete da sve o čemu je govorio nije ispunio, kao kasnije nelegalno izabrani predsednik Saveza. Njegova lažana zaklinjanja i obećanja jasno su demantovana izveštajem revizije koja je kontrolisala poslovanje Saveza sa sredstvima koja jevrejska zajednica dobija iz budžeta Republike Srbije za 2017, prvu godinu u kojoj smo dobili 950 hiljada evra.\nIzveštaj revizije koji je dostavljen svim jevrejskim opštinama će biti dopunjen i posle toga ćemo ga i objaviti na našem sajtu. Dotle slušajte kako se spremao Robert Sabadoš da obmane javnost o stvarnim namerama, pre svega njega i njegove povelike grupe.\n10.12.2017 - Još jedna farsa na IO Saveza\nu Subotici Aron Fuks\nizlaže primedbe na\nbudžet Saveza Izvestilac\nRobert Sabadoš, član JO Subotica, nastavlja da od Saveza jevrejskih opština Srbije pravi svoj vilajet. Kao svojevrsnu „osvetu“ susretu Mahar koji se održao u novembru u Crnoj Gori, koji je iz ličnih razloga bojkotovao, samostalno je odlučio da Savez plati održavanje skupa Limmud Keshet, privatne humanitarne organizacije, i to baš u Subotici. Umesto da sastanak Izvršnog odbora zakaže kao što je i uobičajeno, u Beogradu, on je sastanak zakazao u Subotici za vreme trajanja pomenutog skupa. Veza između sastanka IO Saveza i privatnog skupa bila je samo ta što su članovi IO imali besplatan ručak sa učesnicima Limmud Keshet. Potpisnik ovih redova nije koristio darežljivost Roberta Sabadoša kao ni delegacija Beograda i Kikinde. Kao što je ranije ove godine isključio Jevrejsku opštinu Zemun iz rada Saveza, tako je Robert Sabadoš svojim bahatim nastupom na sastanku IO „naterao“ predsednika JO Beograda da napusti sastanak. Njemu se pridružila i predsednica JO Kikinde. Robertu Sabadošu, kao ni ostalim članovima IO, nije zasmetala činjenica da se ne uvažavaju stavovi najveće jevrejske opštine u Srbiji, koja broji više od 60 % svih registrovanih članova u Srbiji. Kada se uzme u obzir ranije isključenje JO Zemuna taj procenat se popeo na 70 %.\nZašto je to tako, zapitaće se svako ko pročita ove redove. Objašnjenje je prosto. Želja da se samostalno raspolaže, bez ikakve kontrole, sa sredstvima koje Savez dobija iz budžeta Republike Srbije a po osnovu Zakona o otklanjanju posledica Holokausta. Potvrda ove konstatacije dobijena usvajanjem predloga budžeta za 2018. koji ima velikih nedostataka i prikriva niz potencijalnih manipulativnih radnji sa pomenutim budžetskim sredstvima. Najnoviji primer je odluka koju je doneo Robert Sabadoš da se mimo usvojene procedure svim jevrejskim opštinama članicama Saveza dodele sredstva za realizaciju podnetih projekata u 2017. godini. Projekti čiji su podnosioci organizacije i pojedinci van jevrejske nisu podržani. Četiri projekta koja je podnela Jevrejska opština Zemun takođe nisu podržani. Ovom odlukom članovi IO poslali su nedvosmislenu poruku da je Jevrejska opština Zemun isključena iz Saveza jevrejskih opština Srbije, te da nas doživljavaju kao organizaciju koja ne pripada Savezu. Legalni organi JO Zemun imaju svoj stav o nelegalnim postupcima Roberta Sabadoša i o njemu će obavestiti nadležno tužilaštvo Republike Srbije.\nPored ove, sramne odluke, Izvršni odbor se na predlog Rubena Dajča i odluke Roberta Sabadoša odlučio da Savezu kupi kuću u Pančevu. Posle adaptacije kuća će biti iznajmljena Jevrejskoj opštini Pančevo za njihove potrebe. Sve bi bilo jako humano da iza toga ne stoje mutni finansijski aranžmani. Uložiti u staru kuću u Pančevu neverovatnih 100 hiljada evra umesto da se kupi novi poslovni prostor ukazuje da tu postoje razni interesi, bilo kada je u pitanju kupovina ili buduća adaptacija.\nO daljim koracima Jevrejske opštine Zemun naše čitateljstvo će biti na vreme obavešteno.\nNema nadzora nad parama žrtava Holokausta\nDosad vraćena 53 objekta i 444 hektara oranica oduzetih od žrtava Holokausta u Srbiji. Jevrejska zajednica godišnje dobija i 950.000 evra za naučne projekte i razvijanje kulture sećanja\nAGENCIJA za restituciju je od početka primene Zakona o otklanjanju posledica oduzimanja imovine žrtvama Holokausta koje nemaju živih zakonskih naslednika, primila 277 zahteva. Za 19 meseci Jevrejskoj opštini Beograd vraćena su 53 objekata u glavnom gradu, potvrdio je, za "Novosti", Strahinja Sekulić, direktor Agencije za restituciju.\nReč je o 43 poslovna prostora, osam stanova, jednoj garaži i jednoj zgradi ukupne površine 3.792 kvadrata.Jevrejskim opštinama Kikinda i Subotica takođe je vraćen deo imovine - nešto više od 444 hektara poljoprivrednog zemljišta. U Novom Kneževcu je vraćeno oko 63 hektara, u Bačkoj Topoli oko 350, Subotici više od 28 i Kikindi oko jedan hektar.\nPrema rečima istoričara Harisa Dajča, koordinatora radne grupe za Staro Sajmište ispred Saveza jevrejskih opština Srbije, Jevrejska zajednica izuzetno je zadovoljna radom Agencije, ali se problemi javljaju na drugoj strani...\nCeo tekst sa sajta Novosti. Objavljeno 8.11.2017.\n17.9.2017 - Od Sledeće godine pošteno!\nKod Jevreja u dijaspori je već davno uspostavljen običaj da se na kraju proslave Nove godine sve završi sloganom: Dogodine u Jerusalimu. Ove godine skupština Saveza mogla je da se završi i sloganom: Od Sledeće godine pošteno! (transparentno). Odgovorni za predlaganje upravljanjem prihodima koje dobijamo iz budžeta Republike Srbije za 2017. (Robert Sabadoš i Ruben Dajč) dali su obećanje da će od sledeće godine sve biti transparentnije. Ostalo je nejasno kako će u naredna tri meseca pripremiti budžet za 2018. kada im nije bilo dovoljno 18 meseci za pripremu aktuelnog. Kao što se moglo i očekivati, predlozi i zahtevikoje je Jevrejska opština Zemun uputila delegatima Skupštine Saveza nije dalo nikakve rezultate. Svi predlozi i zahtevi su odbijeni. Nije pomoglo ni to što su naši delegati ukazivali da se u mnogim slučajevima krši statut Saveza.\nNajinteresantnije je bila diskusija posvećena usvajanju budžeta Saveza za 2017. Delegat JO Beograd Nela Papić je između ostalog uputila primedbu da se u budžetu Saveza ne iskazuje iznos od 950.000 evra koji „Savez i jevrejska opština“ dobijaju iz budžeta Republike Srbije već samo manji deo od 427.000 evra. Gde je nestalo 523.000 evra Ruben Dajč zadužen za pripremu budžeta nije znao da objasni. U trenutku kada je delegat JO Zemuna tražio da pročita primedbe na predlog budžeta predlog budžeta je već stavljen na glasanje, koji je naravno usvojen sa većinom glasova.\nNama ostaje da se nadamo da će naš zahtev koji je trenutno na razmatranju kod Vlade Republike Srbije, bez obzira kakva se odluka ili preporuka uputi Jevrejskoj opštini Zemun, bar donekle smiriti tenzije između nas i ostatka Saveza.\nZanimljivo je objašnjenje koje dao advokat Robert Sabadoš povodom izbora zamenika predsednika Saveza: Redovna Skupština može da donese odluku i aklamacijom da se Gaon izabere za zamenika predsednika. Na pitanje predsednika Jevrejske opštine Zemun po kom članu Statuta je to predviđeno, advokat Sabadoš je odgovorio: To nije vaš problem!!!\n2.8.2017 - O CIRKULARNOM DOPISU SAVEZA\nGlasačka mašina Ace Singera 2006.\nU pokušaju da opravda svoju prljavu kampanju koju vodi protiv Jevrejske opštine Zemun, nelegalno izabrani predsednik Saveza Robert Sabadoš, pribegao je nečuvenom postupku kojim je zloupotrebio privatnost svih članova Jevrejske opštine Zemun.\nNaime, Robert Sabadoš je na adresu svih članova JOZ uputio cirkularno pismo u kome iznosi niz poluistina i notornih laži, sve u nameri da zavadi složnu jevrejsku zajednicu iz Zemuna. Svestan da njegovo delovanje protiv Jevrejske opštine Zemun može naići na javnu osudu, pribegava receptu koji je i sam osudio 2006. godine kada je tadašnji predsednik Saveza Aca Singer takođe pokušao da iz rada Saveza isključi njenog predsednika Nenada Fogela, odnosno Jevrejsku opštinu Zemun.\nPosle 11 godina Robert Sabadoš pokreće istu inicijativu, ovog puta za „trajno isključenje iz rada svih organa Saveza“ legalno izabranog predsednika Jevrejske opštine Zemun. Tu svoju nameru je i sproveo u delo tako što je u predlogu svoje odluke obmanuo ceo Izvršni odbor Saveza navodeći tri razloga zbog kojih je potrebno isključiti predsednika Fogela.\nPrvi razlog koji je naveo je da je Nenad Fogel već 10.12.2006. isključen iz rada Saveza te da takva odluka i dalje važi. Istina je ipak drugačija. Bilo je pokušaja da se na pomenutoj sednici donese takva odluka, ali je ona prekinuta i nastavljena 13.12.2006. i taj predlog je u ponovljenom glasanju odbijen uz obrazloženje da je suprotan važećem Statutu Saveza. Tumačenje Statuta Saveza je tada dao Robert Sabadoš koji je i sam glasao protiv takvog predloga. O razlozima zbog kojih se grupa okupljena oko tadašnjeg predsednika Saveza Ace Singera odlučila da sprovede u delo odluku o uklanjanju legalno izabranog predsednika Jevrejske opštine Zemun možete se informisati u izveštaju koji je bio postavljan na našem sajtu. Prilog je na molbu Bar Haima tadašnjeg direktora JOINTa za Srbiju uklonjen zbog toga što se pominje rabin u negativnom kontekstu a to nije zgodno jer ga JOINT plaća. Za uzvrat smo dobili uveravanja da će urednik Biltena prestati da blati predsednika JO Zemun putem zvaničnog glasila Saveza.\nDrugi razlog koji navodi Robert Sabadoš je notorna laž. On tvrdi da je predsednik JO Zemun uputio pismo Agenciji za restituciju u kome se traži intervencija države Srbije vezano za odluke Saveza. Kao prvo dopis o kome govori Robert Sabadoš nije upućen od strane Nenada Fogela već svih članova IO i predsednika svih komisija Jevrejske opštine Zemun. Istine radi naš dopis je dr Nenad Altman predao predsedavajućem jedne od sesija na Konferenciji, Jovanu Krstiću iz Jevrejske opštine Beograd, koji ga nije ni stavio na diskusiju. Sličan dopis je upućen i članovima IO Saveza uz dodatak u kome se komentariše aktuelna raspodela sredstava koja dobijamo iz budžeta Republike Srbije. Predmetni dopis upućen Konferenciji.\nNBI istraživački centar za društvene nauke i umetnosti\nCentrom za istoriju Podunavlja\nJevrejskom opštinom Beograd\nSvetskom jevrejskom organizacijom za restituciju\nKonferencijom za jevrejska materijalna potraživanja od Nemačke\nFilozofskim fakultetom Univerziteta u Beogradu\nTreći razlog koji Robert Sabadoš navodi je da je Nenad Fogel „tražio direktnu intervenciju Ministarstva finansija i arbitriranje u unutrašnjim pitanjima Saveza jevrejskih opština Srbije po pitanju raspolaganja i raspodele finansijskih sredstava koja Savez dobija iz budžeta Republike Srbije“. Notorna laž. Nenad Fogel je sa Aleksandrom Nećakom, uz ovlašćenje Izvršnog odbora JO Zemun, obavio konsultaciju sa načelnicom nadležnog sektora u Ministarstvu finansija. Pismo sa detaljnim pojašnjenjima i razgovoru koji je obavljen u Ministarstvu finansija je prosleđen svim članovima IO Saveza. U prilogu možete videti tekst pisma\nOve tri poluistine i notorne laži bile su dovoljne da se svi članovi IO Saveza slože da je Nenad Fogel „naneo nenadoknadivu štetu ugledu Saveza“ te da se zbog toga „trajno“ isključuje iz njegovog rada.\nRuka ruku mije, alfa i omega Saveza 2017.\nRuben Dajč i Robert Sabadoš\nu Zemunu 2009. Šticung majstor\nu Zemunu 2009.\nU cirkularnom pismu Robert Sabadoš tvrdi da JO Zemun, odnosno Nenad Fogel, neće da otvori račun na koji bi se dostavljala sredstva dobijena iz budžeta R. Srbije. Notorna laž. Jevrejska opština Zemun je mejlom u martu mesecu tekuće godine dostavila Savezu broj budžetskog računa na koji mogu da prebacuju sredstva koja nam pripadaju po internoj raspodeli.\nU nastavku pisma Robert Sabadoš tvrdi da Savez nema problem sa Jevrejskom opštinom Zemun već sa Nenadom Fogelom. Robert Sabadoš a i svi članovi IO Saveza su upoznati sa činjenicom da Nenad Fogel nije preduzeo ni jedan korak bez saglasnosti i odluke Izvršnog odbora JO Zemun te je jasno da Robert Sabadoš ima problem sa Jevrejskom opštinom Zemun i njenim legitimnim zahtevima.\nU nastavku pamfleta Robert Sabadoš tvrdi da predsednik Nenad Fogel odbija da dostavi podatke o utrošenim sredstvima koja su uplaćena Jevrejskoj opštini Zemun za prva tri meseca. Notorna laž. Sekretar naše opštine je prva koja je postavila na „nebo“ sve račune i narativne izveštaje o utrošku dobijenih 315.000,00 rsd za prva tri meseca. Problem je nastao kada je samovoljnom odlukom Roberta Sabadoša obustavljena dalja isplata. Trenutno Savez kasni sa uplatama za april, maj, jun i jul 2017. kao i za troškove advokata koji radi na prikupljanju podataka o imovini nestalih/ugaslih porodica iz Zemuna.\nO legitimnim zahtevima Jevrejske opštine Zemun da joj se dostave podaci o poslovanju Saveza i da joj se sredstva uplaćuju na BUDŽETSKI RAČUN koji poseduje Zemun IO Saveza nije hteo da razmatra. Ovde možete pročitati koje smo to zahteve u pet navrata slali predsedniku Saveza a na koje nismo dobili odgovore. Umesto odgovora predsednik je svojim zalaganjem i obmanjivanjem članova IO Saveza de fakto isključio iz rada celu Jevrejsku opštinu Zemun. Sve što je stavljeno na teret Nenadu Fogelu on je radio na osnovu odluka Izvršnog odbora i Skupštine Jevrejske opštine Zemun. U jeku kampanje koju je predsednik Saveza vodio protiv Jevrejske opštine Zemun, održana je i redovna izborna skupština JO Zemun na kojoj je Nenad Fogel ponovo izabran za predsednika i usvojen IZVEŠTAJ O RADU JO ZEMUN ZA 2016. kao i njegov PLAN RADA JO ZEMUN ZA PERIOD 2017-20121. Ovde možete pročitati Izveštaj o radu u 2016. i Plan rada koji je usvojen na skupštini JO Zemun.\nOno što je Skupština usvojila Izvršni odbor JO Zemun sprovodi u delo. Nenad Fogel je samo prvi među jednakim članovima Izvšnog odbora JO Zemun.\nNa kraju svog pamfleta Robert Sabadoš tvrdi da bi zbog naših legitimnih zahteva cela zajednica mogla biti uskraćena za sredstva koja pripadaju „Savezu i jevrejskoj opštini“ po Zakonu o otklanjanju posledica Holokausta. Mi smo uvereni da se to nikada neće desiti. Ono što će se desiti je državna kontrola rada i utroška sredstava kojima Savez upravlja po navedemon Zakonu.\nO tome ko „čini nenadoknadivu štetu Savezu i svim jevrejskim opštinama u javnosti“ možete se informisati na našem sajtu u rubrikama: http://joz.rs/komentari/komentar.html#top\nhttp://joz.rs/drugionama.html i u rubrici IZDVAJAMO u članku naslovljenom PRVI I DRUGI DEO IZBORNE FARSE U SAVEZU JEVREJSKIH OPŠTINA SRBIJE.\nReagovanje Aleksandra Nećaka na dobijanje cirkularnog pisma iz Saveza.\nObaveštenje Izvršnog odbora JO Zemun od 13.7.2017.\nObaveštavamo naše članove i zainteresovanu javnost da je Izvršni odbor Saveza jevrejskih opština Srbije „trajno“ isključio iz daljeg rada u svim organima Saveza jednog od svojih osnivača, Jevrejsku opštinu Zemun.\nDoneta odluka je nelegalna i suprotna važećem Statutu Saveza.\nZbog odbijanja Roberta Sabadoša da Jevrejskoj opštini Zemun Savez uplaćuje na budžetski račun sredstva koja nam pripadaju po osnovu Zakona o otklanjanju posledica oduzimanja imovine žrtvama Holokausta koje nemaju živih naslednika bili smo prinuđeni da se 13. Jula 2017. godine obratimo vladi Republike Srbije. U našem obraćanju smo zamolili da deo sredstava, koji po internoj raspodeli pripada Jevrejskoj opštini Zemun, Ministarstvo finansija Republike Srbije uplaćuje direktno na naš budžetski račun. Na taj način ćemo biti u mogućnosti da na transparentan način pravdamo sredstva koja trošimo u skladu sa pomenutim Zakonom.\nIzvršni odbor Jevrejske opštine Zemun izražava žaljenje zbog toga što su njegovi dobronamerni saveti, koje je prenosio predsednik Jevrejske opštine Zemun u organima Saveza, protumačeni kao „nenadoknadiva šteta ugledu Saveza i svih jevrejskih opština u Srbiji“. Nama ostaje da o „ugledu Saveza i jevrejskih opština“, posebno o kašnjenju u realizaciji Zakonom propisanih aktivnosti svoj sud da Vlada ili Odbor za nadzor koji će biti formiran po pomenutom Zakonu.\nIzvršni odbor Jevrejske opštine Zemun, 13.7.2017.\nPRVI I DRUGI DEO IZBORNE FARSE U SAVEZU JEVREJSKIH OPŠTINA SRBIJE\nKako i nalaže važeći Statut Saveza jevrejskih opština Srbije 26. marta tekuće godine održana je redovna, a ujedno i izborna Skupština. Značaj održavanja ove Skupštine bio je i taj što su to bili prvi izbori posle donošenja Zakona o otklanjanju posledica oduzimanja imovine žrtvama Holokausta koje nemaju živih zakonskih naslednika. Umesto da sve protekne u svečarskoj atmosferi protkanoj zadovoljstvom što nam je naša država Srbija, prva i jedina u Evropi, odvojila značajna sredstva iz svog budžeta u narednih 25 godina Skupština se pretvorila u suštu suprotnost...\nCeo tekst sa video prilozima na posebnoj stranici.


A. International- Afrički muslimani se prisiljavaju da napuste islam\nNaslovnica Svijet Podsaharska Afrika A. International- Afrički muslimani se prisiljavaju da napuste islam\nCAR – Muslimani koji se vraćaju u etnički očišćena područja zapadne Centralnoafričke Republike (CAR) prisiljavaju se da napuste svoju vjeru, stoji u izvješću kojeg je danas objavio Amnesty International.\nIzvješće ‘Izbrisani identitet- Muslimani na etnički očišćenim područjima CAR-a” otkriva kako muslimanima koji su se vratili u svoje domove u velikim dijelovima zapadne CAR nakon što su prisilno raseljeni poslije ubilačkog pohoda iz 2014. godine anti-Balaka milicija zabranjuje javno praktikovanje ili manifestovanje njihove vjere. Pojedini su pod prijetnjom smrti prisiljeni da pređu na kršćanstvo.\n“Nakon što su prisilili na desetine hiljada muslimana da pobjegnu iz zapadne Centralnoafričke Republike anti-Balaka milicija sada suzbija vjerski identitet na stotine muslimana koji su ostali ili onih koji su se vratili”, kazala je Joanne Mariner, viša savjetnica Amnesty Internationala.\n“U područjima gdje su nema pripadnika mirovnih snaga UN napadi na muslimane prolaze nekažnjeno. Neki su prisiljeni da pređu na kršćanstvo dok je drugima zabranjeno da manifestuju svoj muslimanski identitet”.\nMuškarac (23) bivši musliman iz Sangha- Mbaere je kazao za Amnesty: “Nisam imao drugog izbora nego da se pridružim katoličkoj crkvi. Anti-Balaka su se zaklele da će nas ubiti ukoliko to ne uradimo”.\n“Moraju se obnoviti napori kako bi se zaštitili muslimani koji se nalaze pod prijetnjom u zapadnom CAR-u”, kazala je Mariner.\nAmnesty International je utvrdio da u zapadnom CAR-u, u područjima gdje žive muslimani a koja nisu pod zaštitom mirovnih snaga UN-a, muslimani ne mogu slobodno praktikovati svoju vjeru u javnosti. Namazi su zabranjeni, tradicionalna muslimanska odjeća se ne može slobodno nositi, rekonstrukcija džamija nije dozvoljena. U aprilu, objavljen je izvještaj u kojem se navodi da su uništene gotovo sve od 436 džamija u CAR-u. U drugim područjima CAR-a, u Bangui i Carnotu, samo nekoliko džamija je obnovljeno.\n“Nama je praktično zabranjeno da klanjamo”, kazao je muslimanski trgovac u Mbaki. “Moramo se skrivati, klanjati brzo i to sami klanjati. Džuma- namazi su prosto nemogući”.\nAmnesty International je pozvao vladu CAR-a, misiju UN-a u CAR-u, kao i međunarodnu zajednicu da podrži napore napore muslimana da se integrišu u gradove i sela širom zapadne Centralnoafričke Republike i da se poveća prisustvo mirovnih snaga kako bi se bolje zaštitili od anti-Balaka milicije.\n“Mnogi od desetina hiljada muslimanskih izbjeglica koji su protjerani iz zemlje tokom 2014. godine želi da se jednog dana vrati kući, ali čekaju kada to mogu uraditi na siguran i održiv način…. Njihova sigurnost, sloboda vjeroispovijesti, kao i druga prava moraju biti zaštićena”.\nIzvještaj Amnestyja je objavljen nekoliko dana nakon što je Međunarodni komitet Crvenog krsta objavio da je Centralnoafričkoj Republici ”potreban novi početak, ili će postati primjer propale države”.


Za zdravstvo oko 30 miliona više\nNACRT BUDŽETA ZA 2022. DANAS RAZMATRAJU NADLEŽNE KOMISIJE I VLADA\nNa povećanje plata zdravstvenim radnicima ide više od 14 miliona eura. ”Vijestima” je nezvanično saopšteno da je radnom verzijom predviđeno da budžet Fonda za zdravstveno osiguranje bude povećan sa oko 303 na 333 miliona eura\n19295 pregleda\t11 komentar(a)\nFoto: BOJANA CUPIC\nBudžet za zdravstvo u narednoj godini biće veći za oko 30 miliona u odnosu na ovu. To je predviđeno Nacrtom budžeta za 2022. godinu, koji će danas razmatrati nadležne komisije među kojima je Komisija za ekonomsku politiku i Vlada, saznaju “Vijesti”.\nU Nacrt budžeta implementiran je reformski program “Evropa sad”, čiji je tvorac ministar finansija i socijalnog staranja Milojko Spajić.\n”Vijestima” je nezvanično saopšteno da je radnom verzijom predviđeno da budžet Fonda za zdravstveno osiguranje bude povećan sa oko 303 na 333 miliona eura.\n”Od toga se preko 14 miliona eura odnosi na povećanje plata zdravstvenim radnicima kroz program ‘Evropa sad’, kao i dodatno uvećanje zarada za 12 odsto za medicinski kadar, odnosno ljekare i ostalo medicinsko osoblje”, kazao je izvor “Vijesti”.\nU narednoj godini planirano je i povećanje kapitalnog budžeta za zdravstveni sistem. Investicije u zdravstvu, tvrde u Vladi, biće veće 10 puta u odnosu na 2021.\nUkupni planirani kapitalni budžet za narednu godinu veći je za 108 odsto u odnosu na 2021, izuzimajući predviđeno finansiranje auto-puta.\nSpajić je juče razgovarao sa američkim izaslanikom za Zapadni Balkan Gabrijelom Eskobarom, koji je, kako je naveo ministar finansija i socijalnog staranja, potvrdio snažnu podršku projektu “Montenegro Works” i programu “Evropa sad”. Spajić je istakao da taj program odražava reformski, razvojni i pravedni Nacrt budžeta za 2022. godinu.\nStartne plate ljekarima opšte prakse trenutno iznose 622 eura, ljekara specijaliste 755, a subspecijaliste 823.\nIz Ministarstva zdravlja ranije je saopšteno da će uz najavljeno povećanje ljekari opšte prakse od 1. januara imati početnu zaradu od 809 eura, specijalisti će primati 981, a subspecijalisti 1.070 eura.\nbudžetzdravstvozdravstveni sistemVlada Crne GoreNacrt budžetaNacrt budžeta za 2022. godinuKomisija za ekonomsku politiku\n20.01. 06:15 h\t587\t91752\t11\n20.01. 07:00 h\t62561\n19.01. 20:49 h\t235\t62324\n20.01. 08:53 h\t1044\t61708\n20.01. 15:30 h\t41\t56361


Tvrda stolica kod beba i odraslih, opstipacija ili zatvor – simptomi, uzrok i lečenje\nOpstipacija ili zatvor, mada i sve češći naziv pseudoopstipacija i konstipacija, jesu slični termini koji ukazuju na jedan problem, a to je otežano pražnjenje creva i postojanje tvrde stolice. Ovaj problem je individualan i za svaku osobu je različit.\nTako, ne mora nužno da znači da je nastupila opstipacija ukoliko pacijent ima manje od 3 stolice nedeljno. Opstipacija je nastupila ukoliko stanje proređenih stolica progredira, a da su one pri tom tvrde, teško se izbacuju i uzrokuju razne probleme, pri čemu takvo stanje traje određeni period, kraće (akutno) ili duže (hronično).\nTvrda stolica kod beba i njeno otežano pražnjenje, tj jednom rečju opstipacija, jeste problem koji zna da namuči i decu, ali i roditelje.\nNajčešći uzroci opstipacije kod dece jesu promena načina ishrane ili pak nedovoljan unos vode. Pod promenom režima ishrane podrazumeva se prelazak bebe sa majčinog mleka na kravlje, ali isto tako, ovaj problem može zadesiti i decu koja se hrane adaptiranim mlečnim formulama. Same po sebi, ove formule, ukoliko ne prijaju detetu, mogu stvarati problem zadržavanjem njihovih sastojaka u crevima deteta te otvrdnjavanjem stolice.\nTu su takođe i kakve bolesti na nivou gastrointestinalnog trakta beba, od raznih urođenih anomalija, loše crevne pokretljivosti, pa i do kakvih gastroenteritisa, tj zapaljenskih bolesti creva uzrokovanih brojnim faktorima. Takođe, kada beba prelazi na normalan režim ishrane sa mleka, i kada počinje koristiti bareno povrće, kašice i slično, može doći do problema zvanog opstipacija.\nDehidratacija, tj nedovoljan unos vode, ali i nedovoljna pasaža, tj neadekvatna pokretljivost creva, takođe će kod beba uzrokovati zatvor. Tvrda stolica takođe rasteže creva i tonus mišića slabi, te je defekacija još teža. Pri tom, što je tvrđa stolica, to će se javiti veći bol pri pražnjenju, tj defekaciji, pa se mogu stvoriti i fisure i pojaviti se krv. Beba će biti svesna šta je očekuje, pa će tako na sve moguće načine zadržavati stolicu i tako pokušati da spreči bol.\nDehidratacija, koja kod beba može biti uzrok tvrde stolice, nastaje najpre ako dete ne unosi dovoljno vode. Takođe, ovaj problem javlja se i uz visoku temperaturu kod beba usled raznih bolesti i tegoba, kao i usled pregrejanosti i preteranog znojenja. Takođe, stolica koja se zadržava u crevima, usled resorpcije vode iz debelog creva biva sve suvlja i tvrđa, a svi ti procesi dalje vode u još otežanije pražnjenje.\nUkoliko bebu pokušate da pre vremena odviknete na pelenu i priviknete na nošu, to može takođe dovesti do smetnji u pražnjenju, jer se beba može na neki način inatiti i ne hteti da prazni creva. Nedovoljno kretanja takođe može biti uzrok tvrde stolice i nedovoljne pokretljivosti creva. Isto tako, beba može biti alergična na neke od sastojaka hrane, a osobno na kravlje mleko, pa se tako može javiti intolerancija. Česti uzroci su i druge bolesti poput cistične fibroze, celijakije i mnogih drugih stanja.\nOstala simptomatologija ovog stanja, pored tvrde stolice i fisura, jeste i nadutost stomaka kod dece, gasovi, plač. Beba odbija da jede, odbija defekaciju, jer zna da je očekuje bol. Javljaju se i grčevi u stomaku, beba savija noge prema trbuhu, stenje i pravi grimase. Ukoliko se i javi, stolica je obično zrnasta, jedva izbačena, neretko sa primesama krvi.\nLečenje tvrde stolice kod beba\nKako bismo neko stanje nazvali opstipacijom, moramo znati koliko je normalno da beba, kao i odrasli imaju stolica na nedeljnom nivou, tako da možemo reći da se ne radi o problemu zatvora. Uglavnom je taj proces individualan i različit kod svake osobe.\nUkoliko beba nema stolicu i po 3 dana, a nakon toga izbaci normalnu stolicu, to ne treba da vas zabrine jer beba nema opstipaciju. Beba ima opstipaciju i biće joj potrebna pomoć, ukoliko svakodnevno izbacuje manje količine tvrde stolice, ili pak nakon nekoliko dana ima tešku defekaciju u vidu tvrde stolice.\nDakle, ono što možemo da zaključimo, jeste da je u prvim godinama života deteta važnija gustina stolice od njene učestalosti, jer se može desiti da beba ima stolicu i nekoliko puta na dan, pa i da je nema i po sedam dana.\nDeci koja se hrane majčinim mlekom nije potrebno menjati režim ishrane. Deci koja se hrane adaptiranim mlečnim formulama, a imaju opstipaciju, možda je potrebno u savetu sa lekarom promeniti formulu i davati joj specijalne mlečne formule. Ove formule imaju specijalne sastojke koje poboljšavaju rad creva, a isto tako i stimulišu dobre bakterije u crevima da vrše svoj posao. Takođe, u slučaju alergija, koriste se i takozvane hipoalergene formule kod beba. Jedini problem za ove specijalne formule jeste cena, jer su one nešto skuplje u odnosu na adaptirane mlečne formule.\nZatvor kod beba može se još sprečiti i adekvatnim pojenjem vodom ili razblaženim sokovima, dakle adekvatnom hidratacijom, kao i kvalitetnom raznovrsnom ishranom obogaćenom vlaknima. Savetuje se tada izbegavanje pirinčane vode, banana, pirea od jabuka, kupovnih kašica, jer ove namirnice čine stolicu tvrđom.\nTakođe, ono što se savetuje za ishranu beba jesu namirnice sa puno vlakana, a to su tokom prve i druge godine života žitarice, a kasnije i grašak, brokoli, paradajz, tikvice i slično. Bebi će prijati i kompot od šljiva, kajsija, ili breskvi.\nUkoliko stanje opstipacije traje mesecima, tada se može reći da je ovo stanje prešlo u hronicitet i da zahteva posebnu pažnju pedijatra. Bebe su tada umorne, razdražljive, slabe, gube na težini. Pored toga što se problem sa opstipacijom rešava promenom načina ishrane i povećanim unosom vode, ovakva stanja se, uz savete sa pedijatrom, mogu rešiti i primenom glicerinskih čepića za bebe, zatim raznim sirupima i mineralnim uljima za razmekšavanje stolice, dok se fisure nastale na analnom otvoru rešavaju kakvim mastima sa anestezinom, uz naravno adekvatnu lokalnu higijenu.\nTakođe, važno je i da beba bude pokretna, da se što više igra, trči i kreće i da je ne forsirate na rano privikavanje na nošu. Masaža stomaka bebe, tople kupke i lagane vežbe koje ćete izvoditi sa svojom bebom, a koje vam može pokazati pedijatar, takođe će umnogome pomoći.\nUzroci zatvora kod odraslih\nZbog ubrzanog načina života, loše ishrane, brze hrane koja se svakodnevno konzumira, sve više sedećeg načina zivota usled kancelarijskih poslova, kao i usled stresa i nedovoljne konzumacije vode, opstipacija kod odraslih danas i nije tako retka pojava. Smatra se da se povremeni zatvor stolice kod odraslih sreće kod oko 65% žena i kod oko 50% muškaraca, ali da oni o tome nerado govore.\nTvrdu stolicu uzrokovaće najpre sve češća i sve veća konzumacija industrijski proizvedene hrane, konzervirane, presoljene, prezačinjene. Takođe, tu je, kako smo i rekli, nedovoljan unos vlakana, žitarica, voća i povrća, mahunarki. Umesto toga, sve više danas konzumiramo punomasno mleko i mlečne proizvode, čokolade, proste šećere i testa, a oni umnogome stvrdnjavaju stolicu.\nČest uzrok zatvora kod odraslih jeste i nedovoljna fizička aktivnost, izbegavanje konzumiranja voća i povrća, kao i raznovrsnog načina ishrane, namirnicama koje su bogate vlaknima. Takođe, upotreba različitih lekova u terapiji bolesti kakve su Parkinsonizam, visok krvni pritisak, depresija, ali i razni bolovi, može uzrokovati tvrdu stolicu i njeno otežano izbacivanje.\nNadalje, i ukoliko odlažete pražnjenje creva iz nekog razloga, to će dalje uticati na njihovo dalje čišćenje. Često se zatvor javlja i u trudnoći, usled pritiska ploda na creva.\nRazne bolesti, kako alimentarnog trakta, tako i ostalih organskih sistema, mogu dovesti do poremećaja pražnjenja creva. To su bolesti cistična fibroza, celijakija, razni enteritisi, tj zapaljenske bolesti creva, tumorski procesi, paraliza creva, uvrtanje creva i slično. Takođe, i veći gubitak vode iz organizma usled dehidracije može da uzrokuje tvrđu i suvlju stolicu, te njeno otežano izbacivanje. Bolesti kakve su dijabetes, oboljenja štitne žlezde, moždani udar, oštećenje kičmene moždine, takođe mogu uzrokovati poremećaj defekacije.\nProblemi sa stolicom javljaju se i kod osoba koje su strastveni pušači, koje konzumiraju alkohol ili kakve druge opijate. Takođe, ukoliko iz nekog razloga menjate životne navike, putujete negde ili se selite, menjate smenu rada na poslu, može doći do problema zvanog opstipacija. Isto tako, ukoliko lečite ovaj problem lekovima kakvi su laksativi, a u tome nemate meru, već preterate, možete izazvati kontraefekat i zatvor.\nSimptomatologija koja se javlja usled otežanog pražnjenja stolice jeste nadutost i bolovi u stomaku. Stolica se veoma retko prazni, i kada se prazni ona je veoma tvrda, te može povrediti sluznicu anusa i dovesti do pojave fisure i krvarenja.\nTakođe, moguća je pored pojave krvi i pojava sluzi pre defekacije ili tokom defekacije, uz mnoštvo gasova i lažnih poziva na defekaciju. Javljaju se i hemoroidi, gde venski splet analne regije može biti proširen i izbačen spolja tokom defekacije ili biti proširen unutra, pa je svakako i to jedan od razloga velikog bola i krvarenja kod defekacije.\nKao i kod beba, i kod odraslih se creva šire usled dugotrajnog prisustva fekalija u njima. Tako, tonus mišića crevnog zida postaje još slabiji, a to dodatno otežava pražnjenje. Voda se resorbuje iz fekalija, a stolica postaje tvrđa i suvlja.\nOsobe su nervozne zbog stanja u kome se nalaze, zanemaruju poslovni i društveni život, a ukoliko problem progredira, one gube na težini, bivaju dehidrirane, apetit im je smanjen. To vodi u dodatne bolesti i razna psihijatrijska stanja.\nKako lečiti opstipaciju odraslih?\nOno što ćemo najpre pomenuti jesu namirnice koje bi trebalo izbegavati što svakodnevno, a osobito ukoliko osobe pate od opstipacije. Rekli smo već da je opstipacija posledica raznih loših navika u ishrani, od konzumiranja suve hrane, prostih šećera, soli i zasićenih masti, ali i preskakanja obroka i držanja kakvih dijeta. Takođe, mala količina vlakana u ishrani dovešće do ovog problema.\nZbog svega toga najbolje je da, pre nego što krenete sa konzumiranjem kakvih lekova za terapiju opstipacije, najpre promenite svoje životne navike, koje su pre svega vezane za vašu ishranu, ali i fizički aktivnost. Ono čega biste u ovom slučaju morali da se odreknete jesu velike količine prostih šećera u vidu raznih keksa, čokoladica i kolača iz marketa.\nSve namirnice koje su takođe izvor skrivenih šećera kakve su energetska pića, kečap, voćni jogurti, takođe su veoma nepoželjni. Izbegavajte suvu hranu, peciva, gazirane sokove. Pijte kafu i čaj bez šećera, a svoje sokove cedite isključivo od voća, bez dodatka šećera. Puno mleka, pržena i pohovana hrana, masni proizvodi ne dolaze u obzir. Alkohol i cigarete takođe. Izbegavajte sve vrste industrijskih prerađevina u ishrani.\nSvoju ishranu bazirajte na voću i povrću, svežim ceđenim sokovima, mahunarkama, zdravim mesima, piletini. Unosite suvo voće, namirnice bogate vlaknima, mleka, sireve i jogurt sa manje masti. Pijte dovoljno vode, i to osobito one koja sadrži magnezijum, jer on podstiče pražnjenje creva. Jedite što čorbastiju hranu. Ove životne navike nemojte menjati naglo, već postepeno prilagođavajte svoj organizam novom načinu života.\nNadalje, koliko god da je to moguće smanjite stres. Ukoliko ste prinuđeni da na poslu sedite, pravite pauze, te prošetajte što češće. Ako se ne bavite aktivno sportom, pokušajte da nađete sebi neki omiljeni vid rekreacije. Šetnja, pa makar i ona kraća, i te kako može biti od pomoći. Plivanje, trčanje, vožnja bicikla, sve su to sportovi koji vam mogu pomoći u pravilnom radu organizma.\nModerna i tradicionalna medicina u lečenju zatvora\nLek protiv zatvora, koji se stručno naziva laksativ, može se naći u raznim oblicima. Laksativi mogu biti u vidu raznih dodataka ishrani obogaćenih vlaknima, zatim tu su i razna maziva i omekšivači stolice, mineralna ulja, probiotici, kao i stimulatori crevnih pokreta. Često se, kada ni jedna od gore pomenutih metoda ili metoda alternativne medicine o kojima ćemo govoriti, ne pomaže, koristi klizma tj klistir.\nKada su u pitanju metode za prirodno lečenje opstipacije, tačnije upotreba raznog lekovitog bilja, čajeva i ulja, najčešće se danas ovakav problem rešava čajevima od biljke Sene, kao i brojnim laksativima u vidu slatkiša koji se mogu naći u drogerijama. Lečenje čajem Sene preporučivo je do 5 dana, mada se ovaj podatak odnosi na sve laksative. Međutim, Sena može imati i neželjena dejstva i izazvati kontraefekte kada je pražnjenje creva u pitanju, pa se stoga njena upotreba savetuje uz dogovor sa lekarom ili farmaceutom.\nDanas se sve češće u lečenju opstipacije prirodnim putem koriste i mekinje, pšenične, ječmene, ražane, ovsene kaše, kao i laneno seme. One se kombinuju, najbolje u jutarnjim ili večernjim satima, sa raznim voćnim sokovima, jogurtom, ili pak mlekom ili vodom. Od voća i povrća dobro je koristiti pečene jabuke, đumbir i kruške, zatim šljive i grožđe, osobito suvo. Dobro je jesti i kuvani kukuruz.\nČajevi koji se preporučuju za lečenje zatvora jesu čaj od pelina, koji se sprema tako što se 3 kašike pelina preliju sa 2 dl ključale vode, ostavi 10 minuta da odstoji i konzumira se po kašika napitka pre obroka. Tu su i čajevi koji kombinuju po prstohvat biljaka majoran, anis, cvet zove i list sene, koji se prelivaju vrelom vodom, ali i razni kompoti od suvih šljiva, smokvi i jabuka. Smatra se da je isto tako dobro i jesti med na prazan stomak.\nRicinusovo ulje je veoma poznato kao ulje koje podstiče defekaciju. Njegovom kratkoročnom upotrebom u određenim umerenim dozama rešiće se ovaj problem.\nNapominjemo još jednom da fizička aktivnost, manje stresa, kao i bilo koja od metoda relaksacije jesu dozvoljene i, i te kako mogu pomoći u terapiji zatvora. Tu su masaže, akupunktura, opuštanje organizma u toplim kupkama, kao i kakve metode homeopatske medicine.\nUkoliko stanje hronične opstipacije traje, ukoliko uvidite da dolazi do gubitka težine, slabi ste i i scrpljeni, a novonastali problem remeti vaš privatni, poslovni i socijalni život, ne oklevajte da se obratite stručnom licu za pomoć, jer, ma koliko bezazleno izgledala, opstipacija može da napravi veliki problem u kompletnom zdravlju osobe koja od nje pati.


Praskozoriskon | Časopis KULT\ncARTe diem, Dušan Zaharijević, Prikazi\njun 3, 2017 admin\tOstavite komentar\n(Četiri lirska kruga i peti svesadržitelj)\nKnjiga pesama Nervi od volframa Rastka Lončara predstavlja silaženje u najdublje dubine svesti i postojanja, jezika i same poezije i pokušaj dosezanja onoga izvan iskustva, vremena i prostora. Ovoliki opseg kretanja svakako da nosi rizik od razvejavanja smisla, zato mu je neophodna određena organizacija. Otuda je, možemo reći, Rastkova knjiga organizovana u vidu četiri lirska kruga: Sveto rastrojstvo, Ključno pitanje, Tranzicija, Voštana figura.\nMeđutim, iako je logičan početak ove knjige upravo u prvom krugu koji počinje postanjem, ne smemo izgubiti iz vida da su pre prvog kruga date dve pesme: Uvod i Mrtva trka. Dakle, postoji početak pre početka. Ako obratimo pažnju na sam naslov ovog rada koji je reč preuzeta iz pesme Ь, videćemo širinu njenog obuhvata. Naime, sastavljena je od dve reči: praskozorje i iskon. Praskozorje označava početak svitanja, cik zore, dok reč iskon označava prapočetak. Spojene, ove dve reči grade prostorno-vremenski odnos izvan zamislivog i mogućeg – prostor pre prostora i vreme pre vremena. Iz ovoga sledi da bi praskozoriskon značio praskozorje iskoni, tj. početak prapočetka. Ova izvedenica smisao pomera još dalje od iskoni, još dalje od izvora i početka i širi semantički opseg.\nImajući ovo u vidu, možemo reći da Nervi od volframa počinju praskozoriskonom. Kao što je već rečeno, pre prvog kruga pesama nalaze se dve pesme koje uvode čitaoca u niz pesničkih krugova i, paradoksalno, predstavljaju najviši doseg pesnikov ne u smislu umetničke vrednosti pesama, već u smislu mogućnosti dostizanja nedostižnog. To su početak i kraj u jednoj tački. Već na samom početku se izražava slutnja nedostižnosti perthodno pominjanih prostora i dubina, slutnja nemogućnosti i bespomoćnosti usled koje upinjanje postaje mrtva trka:\nDvaput se poraženim osetim\nda želim da stignem\nkoji su bili svesni\nda do svog cilja\nI izraz mrtva trka je sam po sebi paradoksalan, jer je gotovo nemoguće spojiti nešto mrtvo sa nečim što podrazumeva pokret. To povlači pitanje da li se u toj potrazi treba „udogmiti“ ili se „ispaliti iz kanona“. Da li i preko granica svesti važe sistemi koji važe unutar nje? Osećaj poraza pred nedostižnim od samog pokušaja stvara „sjajnu poraziju“. Idući tako duboko u potrazi za smislom i mogućnošću da se rečima vrati semantička snaga, pesnik otkriva slutnju kao jedinu mogućnost dostizanja nedostižnog. Ne postoji sigurnost, samo verovatnoća, tj. mogućnost sabijena u slutnji.\nSlutnja je ovde višestruko značajna, jer pored toga što izražava pesnikovu nemoć, ona širi spektar mogućnosti uvodeći neizvesnost, čime se razbija sigurnost. Otuda je i logično da se iz ovakvog uvoda ulazi u krug pesama pod nazivom Sveto rastrojstvo. Na početku ovog kruga pesama nalazi se pesma Knjiga postanja koja predstavlja, kako i sam naziv kaže, početak svega/sveta. Nakon prapočetka dolazimo do tačke iz koje je sve postalo – a to je Reč: Bol. Ova pesma pomera liniju biblijskog postanja počevši od toga da se kod Rastka nigde ne kaže da reč beše od Boga, već, možemo reći, u Bogu:\nBog oseti Bol\ni Strah od samoće\nNije ovo jedini put da se pesnik „obračunava“ sa Bogom, odnosno sa nametnutom nam predstavom o Bogu. Glavno pitanje koje se postavlja jeste da li je i On prolazio kroz iskušenja dok nije postao Sveznajući. Ovde se radi o tome da li je Bog kao takav a priori dat ili je to postao. Da li je On koji predstavlja transcendenciju vanvremen i vanprostoran ili svevremen i sveprostoran? Biti svevremen i sveprostoran značilo bi biti u vremenu i prostoru oduvek i zauvek – biti u svevremenu i sveprostoru:\nda sam po Tvom liku?\nJesi li i Ti\nProf. dr Dragan Stanić, Dušan Zaharijević – autor teksta, Rastko Lončar – autor zbirke “Nervi od volframa”\nOvakvim direktnim obraćanjem Bogu uz blagu ironiju i podsmeh pesnik ga na neki način detronizuje, spušta na nivo ovozemaljskog – nivo čoveka. Otuda nije ni čudno što se pesma zove Molba, a ne Molitva. U jednom tenutku čak i upozorava Boga da će mu uskratiti pravo da čoveku oduzme svanuće. Bog se više ne shvata kao životodavna sila:\nNisi mi dao\ni nož dovoljno oštar –\nda presečem vrpcu\npred Tvojom kapijom,\nDok je Novica Tadić čoveku govorio da raširi ruke i jasno pokaže da je razapet, Rastko Lončar teži da raskrsti svoje raspeće, da trgne ruke na svom krstu skrštene, ali na drugom mestu već priznaje da nema izraz i da tu staje – samo će oćutati mir:\nNisam raskrstio svoje raspeće.\nSkrštenih ruku ću da se pružim\npo nekom hrastu.\nNemam izraza, na tome stajem.\nNek nađe simbol onaj bez utehe,\nja ću samo oćutati mir.\nNe treba reći da je ovakav pesnikov stav odraz nekog dubokog pesimizma i ravnodušnosti, utoliko pre što sve atribute koje je oduzeo Ocu prenosi na Majku:\ni puštati jednu,\ndok me Tuga\nne odnese Majci\nod čije sam suve\nI dok peva kako će, kad stigne pred Petrove kapije, spremiti laži za Oca (Razotkivanje), prema Majci ima mnogo više ljubavi. Ovo isticanje majke, odnosno ženskog principa, jedno je od karakterističnijih mesta poezije Rastka Lončara. Kao i svaki motiv, i ovaj je lišen jednodimenzionalnosti, polivalentan je, pa otuda u njegovom zazivanju majke i uopšte zazivanju tog ženskog principa čitamo majku koja ga je rodila, Majku kao praiskonski simbol svih majki, pesmu, tj. samu poeziju, a u nekim slojevima i majku zemlju. Jedna je majka koja ga je hranila, a druga se njime hrani.\nVidimo da, kada se govori o motivima, Rastko računa sa polivalentnošću, oslobađa ih jednoznačnosti i u svest čitaoca priziva i one najdublje slojeve – praskozoriskonske. Tako se i reč Bol ističe kao prareč, ona iskon-reč od koje sve potiče. Bog je stvorio čoveka (muškarca i ženu) usled osećanja bola i straha od samoće. Postanje koje Rastko opeva je pre svega duhovno postanje. Ne daje se postanak spoljašnjeg, materijalnog sveta, već onog unutrašnjeg. Osnovni konstitutivni element je reč, ili Reč, kako je pesnik piše. Ona je duboko ukorenjena u pesnikovoj svesti istovremeno je prevazilazeći. Zato su mu i potrebne pominjane praskozoriskonske daljine da bi u njima pronašao reč i smisao i obuhvatio ih svešću.\nPesnik teži da prevaziđe „bezizraze“ i eho pretvori u jasan zvuk:\nKada se plafon spuštao\nda prevaziđem bezizraze\nbivajući eho mrtvih slovuja.\nBol od praskozoriskona\nsad tupo reže\npo truloj jabuci u grlu.\nBol od praskozoriskona koji pesnik pominje je ona reč postanja – iskon-reč. Trula jabuka u grlu asocira na nemogućnost pronalaženja Reči za kojom žudi. Od jabuke u grlu koja vuče biblijske korene asocirajući na prvobitan čovekov pad dobili smo čovekov pad u jeziku. Pala čovekova priroda ne odnosi se samo na duh, već i na jezik, što je još jedan dokaz razbijanja motivske i značenjske jednoznačnosti. I upravo ova pala jezička priroda čoveku postavlja granice koje on teži da prevaziđe. Bol koji pesnik oseća je praiskonski, upravo od onih prostora i vremena do kojih je pesnik raširio svoje biće. U truloj jabuci jezika množe se crvi koji simbolizuju nagrizanje iznutra, što jezik čini slabim i nemoćnim. Otuda i pesma postaje „prazna omča od stihova“ (Ь). Istrošenost jezika čini ga slabim da podnese semantički teret. S druge strane, i smisao je doveden u pitanje, a u ustima ostaje pepeo od reči. Na trošni jezik pada „prašina neizgovorenog“.\nPosebno je zanimljiva autopoetička pesma Od rebra u kojoj se biblijski motiv stvaranja Eve od Adamovog rebra transponuje u motiv stvaranja pesme od pesnikovog rebra. Usled prethodno pominjane krize u jeziku pesnik opeva smrzle stihove, upaljeno grlo koje ih peva, ukočene ruke koje ih pišu, zgrčenu kičmu koja ih nosi. Jedino što ih drži na okupu i „veže po šavovima“ je pesma. Ova pesma predstavlja sam proces stvaranja pesme, što najbolje potvrđuju završni stihovi:\nod imena šara\nrasplele se misli\nKod srca noktima\nod rebra da te\nMisli su raspletene po prašini neizrecivog, a pesnik noktima para epiderm da od svog rebra načini pesmu. Naravno, pesnikovo rebro je ovde metaforički dato. Poslednji stihovi sažimaju pesnikov odgovor na pitanje kako se piše. Srce kod kojeg noktima para aludira na nadahnuće, tj. inspiraciju, dok sam čim paranja i pravljenja pesme od rebra ukazuje na veštinu, odnosno rad. Drugim rečima, za pisanje je neophodno i nadahnuće i rad, i Platonov entuzijazam i Aristotelova veština. Zapravo, oduvek su u stvaralaštvu ova dva elementa bila prisutna bez međusobnog isključivanja, samo je u pojedinim periodima bilo pitanje prevlasti jednog ili drugog.\nKao što smo videli, pesnikov glas polazi iz neslućenih dubina, šireći se po vertikali i horizontali ka savremenosti i obrnuto. To je kretanje u svim pravcima. Ovakva želja za prostorom izražena je i u istoimenoj pesmi Prostor iz koje uzvik\nnatkriljuje dosadašnju priču o daljinama, dubinama i visinama dosega pesnikovog glasa. U tom smislu, veliki je teret koji nosi na svojim leđima, toj tački u kojoj se ukrštaju praskozoriskonske daljine sa sadašnjošću, stremeći ka budućnosti, a koju pesnik naziva čvorište:\nMoj deda je stao\nMoj otac je stao\nJa sam seo\nu svoje pepelište.\ni povlačio krvave poteze\npo svojim leđima –\nkojem nisam dorastao.\nPromocija zbirke “Nervi od volframa”; FOTO: Brankovo kolo\nSvest o prošlosti u pesniku stvara osećaj odgovornosti. Zato to čvorište i oseća kao mesto sudara najjačih sila života. Na ključno pitanje kako razmrsiti to „čvorište volframovih niti“ pesniku se otkriva odgovor da je\nSamom sebi najveća brava\ni uz to jedini\nNjegova slabost je u nedoraslosti tom čvorištu.\nKao neki od ključnih elemenata poezije Rastka Lončara uočavaju se parodija, ironija i groteska. Videli smo kako pesnik ironizuje Boga i svoj odnos prema njemu, a to nalazimo i u njegovom odnosu prema ljubavi. Kako je u pesmi Knjiga postanja ljubav odredio kao strah od bola života u samoći jasna je doza ironije sa kojom peva o njoj. Tako već u nazivu pesme (Z)amorna pesma nalazimo igru rečima koja udvaja smisao. Imamo „zamornu pesmu“ o ljubavi sa jasnom dozom ironije i „amornu pesmu“. Ali pesnik ne ironizuje ljubav samo u naslovu. Sama pesma govori o tome kako je nemoguće i u krajnjoj liniji nepotrebno iznalaziti izraze za ljubav, jer\nNeizbežna je banalnost\nkoju reči daju osećanjima\nI svako ko me vidi kako ne tražim reči\na zna koliko ih tragam\nznaće da se samo za ništavne ljubavi\npokušavaju iznaći izrazi\nN a sličan način je depatetizovan i rastanak u istoimenoj pesmi. Upravo reč depatetizacija najbolje i najpotpunije opisuje ovaj pesnikov postupak. Ne radi se o destrukciji ljubavi, već o njenoj depatetizaciji kojom se želi dostići čista ljubav. Ironijom pesnik pravi otklon od banalnosti i patetike.\nParodijom i ironijom dekonstruiše se uzvišeno ne bi li se dostiglo i na taj način se poezija oslobađa svojih ograničenosti. Možda upravo tako pesnik dostiže nedostižno – kroz nedostižnost. Možda je to jedini način da prevladamo sebe istovremeno, paradoksalno, potcrtavajući svoju nemoć. Ironizujući motive, pesnik pomera smisao sa onog rečenog, odnosno vidljivog, na ono iza, nevidljivo, koje se jedino nagoveštava prisutnošću svog opozita. To je vidljivo koje otkriva nevidljivo kroz odsustvo. Tako osveženi pojmovi i motivi pojavljuju se u novom kontekstu. Ovo možemo nazvati svojevrsnim čišćenjem motiva i pojmova od naslaga vremena i njihovo oživljavanje u svoj punoći.\nNavedeni elementi pesništva Rastka Lončara provlače se kroz celu knjigu pesama Nervi od volframa. U pesmi Tranzicija sa izrazitom dozom ironije pesnik opeva savremeno stanje, nemar čoveka prema svemu: tradiciji, prošlosti i sadašnjosti i prema samom sebi. To je lepo prikazano povlačenjem zajedničke niti kroz čitavu istoriju, od narodne poezije (Jabučilo i Šarac), preko Rakićevog konja za dolapom i Popinog sa osam nogu do sadašnjosti, prizivajući u svest melodiju narodne pesme Ajde, Jano. Kako se u njoj sve prodaje zarad meraka i veselja, tako i Rastko u svojoj pesmi daje ironijsko bolan komentar na takav odnos prema određenim vrednostima, ne birajući slučajno ono najvrednije. Takođe je u odnosu na pesmu Ajde, Jano uočljiva i opravdana i delotvorna doza hiperbole, jer se na kraju rasprodaje sve, čak i kuće\ndo poviše Vračara.\nDrugim rečima, prodaje se i materijalno i duhovno nasleđe, sve ono što čini ličnost čoveka. Samim tim što su ovakve parodije i ironizacije bolne znači da su smisaone. Njihova težina leži upravo u smislu na koji upućuju, što znači da se ne radi o parodiji radi parodije. Pomenuti umetnički postupci stvaraju grotesknu sliku savremenog sveta, a pored navedenih, nalazimo ih još u pesmama Brukovet, Boezija, Status quo…\nPolazeći iz nesaznatljivosti praskozoriskona, sa mesta u kojem se nazire odsustvo, poezija Rastka Lončara svedoči bolni napor prevladavanja tih daljina i težnju za probojem izvan vidljivog i shvatljivog. Kako smo rekli da Nervi od volframa ne počinju postanjem, već se odlazi dalje u prapostanje, zanimljivo je primetiti da se pri kraju knjige nalazi pesma koja upućuje na svojevrsno vraćanje tim prenatalnim i preegzistentnim daljinama:\nZa nama – slušaj – konac vasione vapi\npa stoga pođimo u njene zore:\nka onim daljinama što od rođenja zovu da nas vrate.\n(Mi i nas)\nKonac vasione analogan je praskozoriskonu s početka knjige. Za nama od rođenja vapi prapočelo, onaj nedostiž koji je sveprisutan. Na taj se način, pored pomenuta četiri kruga pesama, formira i peti krug koji je sveobuhvatan – svesadržitelj. Ova dvosmernost u Rastkovoj poeziji takođe je karakteristična, a sadržana je već u samom naslovu: Mi i nas. Kao majka koja nas hrani i ona koja se nama hrani, pesnik vapi za nedostižnim daljinama, ali i one za njim. Jedino u takvoj dvosmernosti moguća je komunikacija sa svetom, sa sobom – jedino je tako moguć život.\nPošto smo rekli da se pesnik kreće u prostor-vremenu u svim pravcima, tako pratimo njegovo kretanje i kroz pesničke krugove. U njima nalazimo zajedničke motive i ideje koji se variraju i preoblikuju. Daljine koje nas od rođenja mame negde iza kraja vasione kriju smisao i reč za kojima pesnik žudi, ali nam nije dato da ih dostignemo. Ako daljine teže da nas vrate, kako pesma kaže, znači li to da su nam pre rođenja bile dostižne? Da li smo bili daljine i ispunjavali čitav vansvet? U tom smislu, ispostavlja se da se one jedino dostižu smrću. Nervi od volframa su pesnikovi nervi, ali i nervi same poezije, nevidljivi, koji prožimaju život i svet.\nAutor: Dušan Zaharijević\ncARTe diemDušan ZaharijevićEsejistikaKULTNervi od volframaRastko Lončar\nPrethodni članakRealno i svevremensko u satiričnoj pastorali “Braćo i sestre” Dušana M. PetrovićaSledeći članakDrugi broj časopisa KULT\nKonkurs: ŽENE I NAUKA (rok: 15. decembar)\nNatalija Jovanović: Od svih jednostavnih stvari\nKlopka: film Srdana Golubovića\nLica i naličja književnosti\nDodirnuti nečije telo svojim umom – o čemu nam to Lenard Koen peva?\nIgre koje (ne) ostavljaju otiske\nLenard Koen: glas, reči, muzika\nKriza identiteta i kriza ljubavi u romanu “Omiljena igra” Lenarda Koena\nDan kada je umro Lenard Koen\nŽena u pripovetkama Borisava Stankovića\nReligija kao faktor društvenog sukoba\nZašto pročitati “Mračno da skoro je noć”?\nPesma o delfinu i ženi\nTaloženje sećanja i osećanja prof. Grmaša\nOčekivanje (Posle odrastanja)\nU Oljinom „portalu”\nSećanje otključano knjigom\nVinaver i Štokhauzen: iskušenje nemogućeg\nJohny Cash i hod po ivici\nReligija u službi društvene integracije\nZapostavljanje pedagoške uloge trenera\nBesplatna radionica o autorskim pravima za mlade iz Novog Sada\nMagični Morris Holt\n“Venac” Maksima Bogdanoviča\n„Gospođa ministarka“ – stari naslov, nova epoha\nJapansko društvo i šintoizam\nPoziv za temat „Žene i nauka“


VANTELESNA OPLODNJA: Zašto baš ja? Statistika ukazuje – niste sami | (Vesti - 21.12.2017) Novi Sad\n21.12.2017 u 13:16h\nIzvor: mojnovisad.com / Fotografija: Ilustracija/Pixabay.com, Specijalna bolnica Genesis\nVANTELESNA OPLODNJA: Zašto baš ja? Statistika ukazuje – niste sami\nImate utisak da je za vama sve više godina, nastojanja bez rezultata, a pred vama sve manje mogućnosti. Otvorili ste brojna pitanja, mnoga vrata, ali bez rešenja.\nZašto baš ja, sledstveno tome pita se većina parova kada na red dođe vantelesna oplodnja kao opcija. Nakon svih prethodnih koraka, mnogima to zapravo izgleda kao da su došli do zida. Smenjuju se osećaj straha, često i manje vrednosti, neizvesnost kako će sve to izgledati i, ono najbitnije, bojazan hoće li uspeti.\nSterilitet sve veći problem\nNajbitnija činjenica je da u tome niste usamljeni. Neplodnost odavno nije problem pojedinih parova, već medicinsko stanje koje je sve rasprostranjenije u svetu. Samo u zemljama u razvoju, ne računajući Kinu, ima preko 186 miliona parova suočenih sa sterilitetom.\nProcena je da u Srbiji oko 400.000 parova ima taj problem. Starosna dob onih koji su u borbi za bebu kreće se od 28 do 42 godine. Dužina trajanja borbe sa sterilitetom je od 6 do 10 godina. Primetan je trend značajnog rasta broja mlađih parova, do 35 godina starosti, koji se uključuju u program biomedicinski potpomognute oplodnje.\nNajnovija istraživanja pokazuju da se broj muškaraca u Srbiji, koji imaju problem sa plodnošću izjednačio sa brojem žena, po 40 odsto, a u 10 odsto slučajeva sterilitet pogađa oba partnera.\nVantelesna oplodnja – sve češće rešenje\nEvropski prosek je 1.050 vantelesnih trudnoća na milion stanovnika. U Srbiji se, prema slobodnoj proceni, uradi oko 3.000 postupaka vantelesne oplodnje, a trebalo bi da ih imamo do 8.000 kako bismo dostigli Evropu.\nPre nekolko godina država se aktivno uključila u rešavanje tog problema, omogućivši najpre jedan, a zatim i dva pokušaja vantelesne oplodnje o trošku zdravstvenog osiguranja, u cilju dobijanja prvog deteta. Starosna granica je pomerena do 42 godine.\nNovi Zakon o biomedicinski potpomognutoj oplodnji trebalo bi da obezbedi da većem broju parova bude dostupan postupak vantelesne oplodnje o trošku države, da pojednostavi procedure ulaska u Nacionalni program, ali i da omogući finansijsku podršku za postupak vantelesne oplodnje onima koji žele drugo dete.\nSlovenija – 6 pokušaja za prvo, 4 pokušaja za drugo dete\nŠto je zemlja bogatija, to je ovaj problem bolje rešen. Slovenija je mnogo manja od nas, ali i mnogo imućnija, pa plaća 6 pokušaja za dobijanje prvog deteta.\nUkoliko proces vantelesne oplodnje uspe, nakon tog prvog porođaja država omogućava Slovenkama još četiri pokušaja za dobijanje još jednog deteta.\nLujza Braun, prva beba iz postupka vantelesne oplodnje, rođena je davne 1978 godine. Metoda zbog koje ste možda u početku osećali strah, ili nelagodu što za razliku od drugih morate da je prođete, već je omogućila rađanje oko 6 i po miliona dece širom sveta.\nZahvaljujući vantelesnoj oplodnji sada se uspešno rešava i problem muškog steriliteta, a najsavremenija tehnologija i genestki testovi čiji je bolnica Genesis specijalni zastupnik, omogućavaju da tokom procesa radimo i genetski skrining bolesti ploda pre implantacije u matericu, što omogućava zdravo potomstvo.\nTakođe, analizom endometrijuma uz pomoć ERA testa možemo da odredimo najbolji mogući momenat za svaku konkretnu ženu, da se implantacija uradi.\nU procesu VTO najpre se jajnici stimulišu hormonskom terapijom kako bi proizveli više jajnih ćelija. U određenom danu ciklusa, one se pod kontrolom ultrazvuka vade zajedno sa folikularnom tečnošću i uz anesteziju.\nNakon oplodnje u spoljnim uslovima vraćaju se u matericu kao oplođena jajna ćelija ili embrion. Čitav proces traje oko mesec dana, u zavisnosti od dužine hormonske terapije, a tokom tog perioda prati vas tim Genesis stručnjaka koji čine ginekolozi, embriolozi, urolog, internista, anesteziolog, psiholog, kao i medicinske sestre.\nPrvi korak je najteži – i najvažniji\nDa donesete odluku o tome kojim putem ćete dalje ići i sa kim, nije ni malo lako. Dobro informisanje o rezultatima koji klinika postiže na tom polju i to u vašoj starosnoj kategoriji, o odnosu koji ima prema pacijentu, o tehnologiji koju koristi, može vam značajno pomoći da odaberete tim kojem ćete verovati.\nSa njima ćete proći veoma važan put i neophodno je da budete sigurni da je on njima dobro poznat. Prva konsultacija za vantelesnu oplodnju za nas je i najvažnija. Prvi susret sa vama na kojem stičemo uvid u trenutno stanje, nakon čega zajedno razmatramo mogućnosti. Ne mora da znači da će rešenje biti vantelesna oplodnja, vrlo često neke od metoda koje koristimo pre dovedu do željenog rezultata.\nPravilna dijagnostika je stoga veoma važan posao, to je temelj na kojem ćemo graditi sve ostalo i važno nam je koliko i vama da bude postavljen dobro. Dobar početak, ili vraćanje na pravi početak jedan je od najtežih, a ujedno i najznačajnih izbora koji ćete napraviti.\nUkoliko prvu VTO konsultaciju zakažete do 22. decembra 2017. godine, dobijate je sa 50% popusta. Termin možete odabrati pozivom na brojeve telefona 021 549 444 ili 021 549 777.\nPovezane teme genesis ginekološki pregled Specijalna ginekološka bolnica “Genesis” vantelesna oplodnja


Saopćenje za javnost NBL-a | FENA\nStranačke aktivnosti\t Čet, 10.10.2019. 15:05\nSaopćenje za javnost NBL-a\nReakcija na saopćenje OO SDA Stari Grad\nPovodom grubog obmanjivanja javnosti iznošenjem neistina o predsjedniku Nezavisne bosanskohercegovačke liste i načelniku Općine Stari Grad Ibrahimu Hadžibajriću u saopćenju OO SDA Stari Grad, NBL upućuje saopćenje za javnost:\nNezavisna bosanskohercegovačka lista oštro osuđuje iznošenje neistina i uvreda na račun predsjednika NBL-a i načelnika Općine Stari Grad mr Ibrahima Hadžibajrića u saopćenju za javnost koje je izdao OO SDA Stari Grad.\nNazivajući radove na Kovačima vandaliziranjem, uništavanjem tradicije i spominjanjem Šehidskog mezarja Kovači, Općinski odbor SDA pokušava jeftino manipulisati javnim mnijenjem, pritom zaobilazeći istinu i činjenice.\nA, činjenice su da predsjednik NBL-a i općinski načelnik Ibrahim Hadžibajrić, za razliku od članova SDA, javno i transparentno kaže sve što radi. Kao što mu nije problem najaviti početak radova, tako mu nije problem ni objaviti da je napravljena greška izborom lošeg izvođača - isključivo zbog lošeg Zakona o javnim nabavkama, a kojeg donosi državni parlament, i da će se zbog toga radovi obustaviti, raskinuti ugovor i izabrati novi izvođač. Svjesno i namjerno zaobilazi se činjenica da je Hadžibajrić pravovremeno najavio građanima da nemaju razloga za brigu jer su asfaltne 'zakrpe' na Kovačima samo privremeno rješenje, te da će se plato popločati čim se završi procedura izbora novog izvođača. Tradicija neće nestati, Kovači će biti kakvi i treba da budu, a šta ćemo sa vašim lažima?\nIbrahim Hadžibajrić, opet moramo reći - za razliku od članova SDA, sluša građane i njihovo mišljenje, pritom uvažavajući i struku i zakone. Ako građani koji žive na Kovačima jasno iznesu stav, pa i peticiju, da se dio ulice asfaltira jer je to najbolje i najpraktičnije rješenje za njih, onda se njihova volja treba poštovati. Podkovači i plato ostat će popločani, gornji dio ulice je asfaltiran i ovdje stavljamo tačku na priču o Kovačima.\nA, sada evo i činjenica koje SDA ne voli da čuje. Ibrahim Hadžibajrić je proglašen najboljim načelnikom u državi – nekoliko puta, zbog rezultata svog rada i općinske administracije koju predvodi, ali ponajviše zbog onoga što je golim okom vidljivo svakome ko dođe u Stari Grad. Zbog sanirane putne infrastrukture, zbog gradnje novih objekata, zbog sanacije svih škola u općini, izgradnje igrališta i terena, zbog ulaganja u vjerske institucije, zbog obnavljanja cijelog baščaršijskog jezgra, zbog stipendiranja djece i omladine, pomoći poljoprivrednicima, socijalno ugroženim, borcima... I, ne zaboravimo, zbog obračunavanja sa nezakonitim radnjama, neplaćenima zakupima, nelegalnom gradnjom!\nZa rad su ga nagradili građani tako što su ga birali na svim izborima od 2008. do 2016. godine, a oni koji se još uvijek pitaju zašto, mogli bi pogledati Hadžibajrićevu listu predizbornih obećanja građanima. Prema prošlogodišnjem istraživanju, načelnici 12 opština i gradova u BiH za dvije godine mandata ispunili su 118 od datih 738 predizbornih obećanja. Skoro polovinu od tog broja ispunio je Ibrahim Hadžibajrić sam.\nNajveći broj obećanja na polovini mandata ispunio je načelnik Općine Stari Grad Sarajevo, Ibrahim Hadžibajrić, njih 54 od ukupno 123, odnosno 43 odsto, a za još pet njegovih obećanja data je ocjena “u progresu” (Lokalni Istinomjer, 07.12.2018.).\nPritom, ovo su podaci samo za dvije godine dok se u 2019. godini u općini koju predvodi načelnik Ibrahim Hadžibajrić rade investicije vrijedne preko 24 miliona maraka, a broj ispunjenih predizbornih obećanja već sada prelazi 80%. Kongres lokalnih i regionalnih vlasti Vijeća Evrope Ibrahima Hadžibajrića prepoznao je kao lidera u regiji u transparentnosti poslovanja i borbi protiv korupcije u javnoj službi, te ga pozvao da predstavi svoj način rada na konferenciji pred 400 evropskih načelnika i gradonačelnika.\nUmjesto što troše vrijeme na analizu lika i djela Ibrahima Hadžibajrića savjetujemo SDA da počnu analizirati rad načelnika drugih gradskih općina i gradske uprave - iz njihovih redova, poređenja radi.\nNezavisna bosanskohercegovačka lista neće nijemo posmatrati udare na ugled predsjednika stranke Ibrahima Hadžibajrića i iznošenje ovakvih neistina i upozoravamo svakoga ko to pokuša da ćemo reagovati i demantovati djelima i činjenicama.


Ryanair obustavio i posljednji let iz BiH – Jabuka.tv\nKompanija Ryanair je privremeno obustavila sve svoje letove s aerodroma u bivšoj Jugoslaviji, odnosno s obzirom na to da je mnoge ukinula i ranije, sada su ukinuti i posljednji preostali – iz Bosne i Hercegovine i Crne Gore.\nOva povoljna zrakoplovna kompanija je zbog pandemije već imala smanjeni red vožnje za regiju, a letove je ostvarivala samo sa aerodroma iz Banje Luke i Podgorice. Sada su letovi obustavljeni i iz Goeteborga za Banju Luku, kao i iz Londona, Stansteda i Charleroa do glavnog grada Crne Gore, prenosi Klix.ba.\nRyanair tek treba objaviti kada će nastaviti sa svojim uobičajenim rutama u regiji, no očekuje se da bi povratak mogao biti početkom ljetne sezone 2021. godine.\nUprkos trenutnoj suspenziji niza ruta, Ryanair i dalje planira u budućnosti lansirati nove letove za Bosnu i Hercegovinu i Hrvatsku. 29. ožujka zrakoplovna kompanija namjerava otvoriti letove iz Beča za Banju Luku i Pulu, a slijede letovi iz Napulja za Zadar.\nIz kompanije navode kako očekuju da će skoro cijepljenje doprinijeti popuštanju mjera i povećavanju obujma posla u zračnom prometu.\nBosna i Hercegovina Ryanair ukinut let\n14. siječnja 2021. u 21:47\nGotovo s putovanjima


Dani Japana po drugi put u Nišu | Super Radio\nBoban Kocev septembar 6, 2014 17:52 h Info, Kultura, Najave, Vesti iz kulture 0\nSa prošlogodišnje manifestacije, foto: facebook.com/japannis\n„Japanniš 2014- Japan nekad i sad“ pruža mogućnost i ove godine svima da se upoznaju i nauče više o japanskoj kulturi. Prema najavama organizatora od 22. do 28. septembra nas očekuju izložbe fotografija, slika, manga, origami radova, borilačkog oružja, istorijska i kulturna predavanja, projekcije filmova, a tu su i novine u odnosu na prošlu godinu.\nZa sedam dana orgnaizatori najavljuju bogat program, a ove godine je novina i mogućnost da svi zainteresovani pohađaju kratke seminare japanskog jezika, mange, animacije, origamija, aikidoa i ninđucua.\nSvi oni koji vole igre mogu da pokažu i svoje umeće u tradicionalnoj i modernoj igri „Go“ a pobednike očekuju i nagrade kažu organizatori iz Udruženja „Taka“.\nKompletan program još uvek nije poznat, ali je na otvaranju najavljen Ambasador Japana, Masafumi Kurioki i ataše za kulturu Juićiro Omori.\ndani janapa u nišudani japanajapanniš 2014kulturakulturna dešvanja u nišumanifestacijemanifestacije u nišuUdruženje gluvih i nagluvih Nišvesti


Posts 2281 to 2300 of 2984Page 115 of 150\n#2281 by incomehomejob » Sat Sep 10, 2016 09:45\nuboderep wrote: Nisam, i ja sam ostavio onu koju su mi poslali pre par dana, kad malopre opet promenise pa da vidim jel svima tako\nZa sada je kod mene isto. Da li ti radi ta nova bez problema?\nJa dobijam mejlove svaki put kada omasim pass, ali to sto sam ja 'slucaj' ne poklapa se sa ovim tvojim.\nU tim situacijama (a bilo ih je vise da omasim i ukucam stari pass ) ili dobijem samo info/prazan mejl, 'nakacen' u onaj inicijalni, ili nekada i novi mejl sa istim pass-om.\n#2282 by uboderep » Sat Sep 10, 2016 09:47\nRadi sve super.\nPoslacu tiket ako se opet desi, da ih ne zatrpavam i ja sada\n#2283 by incomehomejob » Sat Sep 10, 2016 09:57\nNeka odokativna procena je da ima 20 puta vise tiketa nego standardno.\n#2284 by pupijevi » Sun Sep 11, 2016 06:55\n11 Sep 2016 09:45 am\nHe was able to copy most if not all of our users table, he ran some SQL code that changed the names on accounts to "hacked account" and deleted many forum posts. He also set user balances to $0.00.\n#2285 by uboderep » Mon Sep 12, 2016 16:48\nDa li kupiti premium ili ne?\n#2286 by CicoSreckovic » Mon Sep 12, 2016 16:51\nKoji si lvl?\n#2287 by uboderep » Mon Sep 12, 2016 16:53\nTrenutno 2. mada sam na 84.9\nSad lvl 3\nLast edited by uboderep » Mon Sep 12, 2016 17:09 » edited 1 time in total\n#2288 by CicoSreckovic » Mon Sep 12, 2016 16:56\nJa sam se neckao dugo, i na kraju se ispostavi da je kupovina premiuma bila mozda najbolja stvar koju sam uradio. Za nekih mesec dana, od prilike, sam otplatio premium kroz bonuse. Posle je sve bila cista zarada. Ja bih ga uzeo. Sad na tebi je da odlucis.\nLast edited by CicoSreckovic » Mon Sep 12, 2016 16:58 » edited 1 time in total\n#2289 by CicoSreckovic » Mon Sep 12, 2016 17:15\nMozda je to znak.\n#2290 by Lutak » Mon Sep 12, 2016 17:23\n#2291 by incomehomejob » Mon Sep 12, 2016 17:59\nuboderep wrote: Trenutno 2. mada sam na 84.9\nSlazem se sa kolegama koje su ti predlozile Premium.\nIsplatice ti se za najduze dva meseca u najgorem slucaju (moja procena) jer ti vec aktivno radis.\nSvi ostali meseci do kraja godine dodju kao cist profit od Premium-a.\n#2292 by uboderep » Mon Sep 12, 2016 18:21\nHvala na cestitkama i na savetima\nUzimam cim skupim pare\n#2293 by incomehomejob » Mon Sep 12, 2016 18:26\nDakle za dva dana.\nOk, dajemo ti fore 1 nedelju. Sa zeljama da zaradis Premium za dva dana.\n#2294 by pupijevi » Mon Sep 12, 2016 19:53\nJel imas pristup RF-u?\nAko ne onda....uzimaj svejedno\nPremium u svakom slucaju samo povecava prihod a na tebi je da ispostujes dnevne bonuse da bi dobio sto vise.\n#2295 by uboderep » Mon Sep 12, 2016 23:43\nNemam, nadam se da cu upasti kad budu primali sledeci put\n#2296 by pupijevi » Tue Sep 13, 2016 08:04\nUgh kako los pocetak nedelje....\nSve mi se cini da bi kafana mogla uskoro da bude sve vise posecivana...\nDa otvorimo neke noveteme sta radite kad nista ne radite\n#2297 by incomehomejob » Tue Sep 13, 2016 08:06\nKako je krenulo, sto ti kazes, trebace nam vise tema, i za dokonost i za nervozu sta nam rade.\n#2298 by cayaaa » Tue Sep 13, 2016 08:18\n#2299 by Garagos » Tue Sep 13, 2016 14:06\ncayaaa wrote: Izgleda dok se ejdnom ne smrkne drugom ne svane juce 13 $ s tim da nisam bio kuci cijelo vrijeme (al sam izgleda bio kad je trebalo) danas vec zajebancija sa Rf-om a i clothing nesto kasni sa ovim poslijepodnevnim pojavljuvanje al je izvuko bonus od 5$ trenutno na 9$ al se ne bi bunio da da bude 13-15 $\nKad vec pominjes clothing task U koje vreme se uglavnom pojavljuje ? Ja ga ''jurim'' nekada po ceo dan, pa ga ne nahvatam, mozda mu uvek promasim vreme...\n#2300 by pupijevi » Tue Sep 13, 2016 14:14\nNema odredjeno vreme,to je kad se pojavi pojavilo se\nAll times displayed are PST - Server Time: Jan 28, 2022 16:58:05 PST